8.การจัดการ

1. โครงสร้างการจัดการ

ในปี 2554 โครงสร้างการจัดการของบริษัท จีเอฟพีที จำกัด (มหาชน) ประกอบด้วย
คณะกรรมการบริษัท คณะกรรมการตรวจสอบและบริหารความเสี่ยง
คณะกรรมการสรรหาพิจารณาค่าตอบแทนและกำกับดูแลกิจการ คณะอนุกรรมการจริยธรรม
และคณะผู้บริหาร

คณะกรรมการบริษัท

ในปี 2554 คณะกรรมการบริษัท จีเอฟพีที จำกัด (มหาชน) มีรายชื่อและตำแหน่งดังต่อไปนี้

+------------------------------+---------------------------------------+
| ชื่อ– ชื่อสกุล                    | ตำแหน่ง                                |
+------------------------------+---------------------------------------+
| 1. นายประสิทธิ์ ศิริมงคลเกษม      | ประธานกรรมการบริษัท                     |
+------------------------------+---------------------------------------+
| 2. นายวิรัช ศิริมงคลเกษม         | รองประธานกรรมการบริษัทและกรรมการผู้จัดการ  |
+------------------------------+---------------------------------------+
|   3. นพ.อนันต์ ศิริมงคลเกษม      | ประธานกรรมการบริหารและรองกรรมการผู้จัดการ |
+------------------------------+---------------------------------------+
| 4. นพ.สาธิต กรเณศ             | ประธานกรรมการตรวจสอบและกรรมการอิสระ    |
+------------------------------+---------------------------------------+
| 5. นายปารเมศ เหตระกูล         | กรรมการตรวจสอบและกรรมการอิสระ          |
+------------------------------+---------------------------------------+
| 6.นายธนาธิป พิเชษฐวณิชย์โชค      | กรรมการตรวจสอบและกรรมการอิสระ          |
+------------------------------+---------------------------------------+
| 7. นางสมสิริ อิงโพธิ์ชัย           | กรรมการบริหาร                          |
+------------------------------+---------------------------------------+
| 8. น.ส.วรรณี ศิริมงคลเกษม       | กรรมการบริษัท                           |
+------------------------------+---------------------------------------+
| 9.นายสุจิน ศิริมงคลเกษม          | กรรมการบริษัท                           |
+------------------------------+---------------------------------------+

คณะกรรมการชุดย่อย

1.1 คณะกรรมการตรวจสอบและบริหารความเสี่ยง

ในปี 2554 คณะกรรมการตรวจสอบและบริหารความเสี่ยงของ บริษัท จีเอฟพีที จำกัด (มหาชน)
มีรายชื่อและตำแหน่งดังต่อไปนี้

+--------------------------------+-------------------------------------+
| ชื่อ– ชื่อสกุล                      | ตำแหน่ง                              |
+--------------------------------+-------------------------------------+
|   1. นพ.สาธิต กรเณศ             | ป                                   |
|                                | ระธานกรรมการตรวจสอบและบริหารความเสี่ยง |
+--------------------------------+-------------------------------------+
| 2. นายปารเมศ เหตระกูล           | กรรมการตรวจสอบและบริหารความเสี่ยง      |
+--------------------------------+-------------------------------------+
| 3. นายธนาธิป พิเชษฐวณิชย์โชค       | กรรมการตรวจสอบและบริหารความเสี่ยง      |
+--------------------------------+-------------------------------------+

  โดยมี นายฉัตรชัย รัตนาวะไล เป็นเลขานุการคณะกรรมการตรวจสอบและบริหารความเสี่ยง

1.2 คณะกรรมการสรรหาพิจารณาค่าตอบแทนและกำกับดูแลกิจการ

ในปี 2554 คณะกรรมการสรรหาพิจารณาค่าตอบแทนและกำกับดูแลกิจการของ บริษัท จีเอฟพีที
จำกัด (มหาชน) มีรายชื่อและตำแหน่งดังต่อไปนี้

+-------------------------+--------------------------------------------+
| ชื่อ – ชื่อสกุล              | ตำแหน่ง                                     |
+-------------------------+--------------------------------------------+
|   1. นพ.สาธิต กรเณศ      | ประธา                                      |
|                         | นกรรมการสรรหาพิจารณาค่าตอบแทนและกำกับดูแลกิจการ |
+-------------------------+--------------------------------------------+
|   2. นายปารเมศ เหตระกูล  |                                            |
|                         |  กรรมการสรรหาพิจารณาค่าตอบแทนและกำกับดูแลกิจการ |
+-------------------------+--------------------------------------------+
|   3. นายธนาธิป           |                                            |
|   พิเชษฐวณิชย์โชค          |  กรรมการสรรหาพิจารณาค่าตอบแทนและกำกับดูแลกิจการ |
+-------------------------+--------------------------------------------+
|   4. นพ.อนันต์ ศิริมงคลเกษม |                                            |
|                         |  กรรมการสรรหาพิจารณาค่าตอบแทนและกำกับดูแลกิจการ |
+-------------------------+--------------------------------------------+
|   5. นายสุจิน ศิริมงคลเกษม  |                                            |
|                         |  กรรมการสรรหาพิจารณาค่าตอบแทนและกำกับดูแลกิจการ |
+-------------------------+--------------------------------------------+

  โดยมี นายฉัตรชัย รัตนาวะไล
  เป็นเลขานุการคณะกรรมการสรรหาพิจารณาค่าตอบแทนและกำกับดูแลกิจการ

  1.3 คณะอนุกรรมการจริยธรรม

  ในปี 2554 คณะอนุกรรมการจริยธรรม ของบริษัท จีเอฟพีที จำกัด (มหาชน)
  มีรายชื่อและตำแหน่งดังต่อไปนี้

+---------------+--------------+---------------------------------------+
| ชื่อ – ชื่อสกุล    |              | ตำแหน่ง                                |
+===============+==============+=======================================+
| 1. นพ.สาธิต    |   กรเณศ      | ประธานคณะอนุกรรมการจริยธรรม             |
+---------------+--------------+---------------------------------------+
| 2. นพ.อนันต์    |   ศิริมงคลเกษม | อนุกรรมการจริยธรรม                      |
+---------------+--------------+---------------------------------------+
| 3. นายสุจิน     |   ศิริมงคลเกษม | อนุกรรมการจริยธรรม                      |
+---------------+--------------+---------------------------------------+
| 4. นายฐิติ      |   วรรณเชษฐ์   | อนุกรรมการจริยธรรม                      |
+---------------+--------------+---------------------------------------+
| 5. นายอาณัติ    |   พึ่งแก้ว      | อนุกรรมการจริยธรรม                      |
+---------------+--------------+---------------------------------------+

โดยมี นายอาณัติ พึ่งแก้ว เป็นเลขานุการคณะอนุกรรมการจริยธรรม

  1.4 รายชื่อคณะผู้บริหาร

  ในปี 2554 คณะผู้บริหาร ของบริษัท จีเอฟพีที จำกัด (มหาชน) มีรายชื่อและตำแหน่งดังต่อไปนี้

+---------------+--------------+---------------------------------------+
| ชื่อ – ชื่อสกุล    |              | ตำแหน่ง                                |
+===============+==============+=======================================+
| 1. นายวิรัช     |   ศิริมงคลเกษม | รองประธานกรรมการบริษัทและกรรมการผู้จัดการ  |
+---------------+--------------+---------------------------------------+
| 2. นพ.อนันต์    |   ศิริมงคลเกษม | ประธานกรรมการบริหารและรองกรรมการผู้จัดการ |
+---------------+--------------+---------------------------------------+
| 3. นางปรานี    |   ภาคสุข      | รองกรรมการผู้จัดการอาวุโสฝ่ายการเงิน        |
+---------------+--------------+---------------------------------------+
| 4. นายสุจิน     |   ศิริมงคลเกษม | รองกรรมการผู้จัดการฝ่ายจัดซื้อไก่เนื้อ          |
+---------------+--------------+---------------------------------------+
| 5. นายกิตติชัย   |   ศิริมงคลเกษม | รองกรรมการผู้จัดการฝ่ายการผลิตและการตลาด   |
+---------------+--------------+---------------------------------------+
| 6. นส.จุฑามาส  |   อิงโพธิ์ชัย    | รองกรรมก                              |
|               |              | ารผู้จัดการฝ่ายนักลงทุนสัมพันธ์และเลขานุการบริษัท |
+---------------+--------------+---------------------------------------+
| 7. นายฐิติ      |   วรรณเชษฐ์   | ผู้อำนวยการฝ่ายโรงงาน                    |
+---------------+--------------+---------------------------------------+
| 8. นายอาทร    |   เอื้อพอพล    | ผู้อำนวยการฝ่ายขายต่างประเทศ              |
+---------------+--------------+---------------------------------------+
| 9. นายดนัย     |              | ผู้อำนวยการฝ่ายขายในประเทศ               |
|               | บุญเจริญสุขพิศาล |                                       |
+---------------+--------------+---------------------------------------+
| 10. นายธีระศักดิ์ |   เปี่ยมสุภัคพงศ์ | ผู้อำนวยการฝ่ายตรวจสอบภายใน              |
+---------------+--------------+---------------------------------------+

2. การดูแลเรื่องการใช้ข้อมูลภายใน

บริษัทฯ ให้ความสำคัญกับการดูแลการใช้ข้อมูลภายในให้เป็นไปตามหลักการกำกับดูแลกิจการที่ดี
โดยยึดมั่นในหลักธรรมาภิบาล
ความซื่อสัตย์สุจริตในการดำเนินธุรกิจและเพื่อให้แน่ใจว่านักลงทุนในหลักทรัพย์บริษัทได้รับสารสนเทศที่เชื่อถือได้อย่างเท่าเทียมและทันท่วงที
บริษัทฯ จึงได้กำหนดระเบียบการกำกับดูแลการใช้ข้อมูลภายใน
และระเบียบการซื้อขายหลักทรัพย์ของกรรมการ ผู้บริหาร และพนักงาน
ให้สอดคล้องกับกฎหมายเกี่ยวกับหลักทรัพย์ และมุ่งเน้นความโปรงใสในการประกอบธุรกิจ
สรุปสาระสำคัญได้ดังนี้

-   กรรมการ ผู้บริหาร และพนักงานทุกระดับต้องไม่ใช้ข้อมูลภายในของบริษัทฯ
    ที่มีสาระสำคัญต่อการเปลี่ยนแปลงราคาของหลักทรัพย์ที่ยังมิได้เปิดเผยต่อสาธารณชนหรือตลาดหลักทรัพย์แห่งประเทศไทย
    เพื่อการซื้อขายหลักทรัพย์ของบริษัทฯ อันนำมาซึ่งผลประโยชน์ของตนเองและผู้อื่น
    โดยให้หลีกเลี่ยงหรืองดการซื้อขายหลักทรัพย์ของบริษัทฯ ในช่วงเวลา 1 เดือน
    ก่อนการเปิดเผยงบการเงินต่อสาธารณชน

-   บริษัทฯ มีหน้าที่เปิดเผยสารสนเทศเกี่ยวกับการดำเนินงานที่สำคัญของบริษัทฯ
    ให้สาธารณชนทราบโดยทันทีและอย่างทั่วถึง โดยผ่านสื่อและวิธีการที่ตลาดหลักทรัพย์ฯ กำหนด
    และผ่านสื่ออื่นๆ ของฝ่ายนักลงทุนสัมพันธ์ และประชาสัมพันธ์
    เพื่อให้แน่ใจว่าข้อมูลข่าวสารได้เข้าถึงนักลงทุนทุกกลุ่มอย่างทันท่วงทีและเท่าเทียม

-   กรรมการและผู้บริหารมีหน้าที่รายงานการถือครองหลักทรัพย์ที่ออกโดยบริษัทฯ
    ของตนคู่สมรสและบุตรที่ยังไม่บรรลุนิติภาวะต่อสำนักงานคณะกรรมการกำกับหลักทรัพย์และตลาดหลักทรัพย์และรายงานถือครองหลักทรัพย์ที่ออกโดยบริษัทฯต่อคณะกรรมการบริษัทฯเป็นประจำทุกไตรมาส

-   บริษัทฯ
    มีกฏระเบียบการรักษาความปลอดภัยทางด้านระบบคอมพิวเตอร์และข้อมูลสารสนเทศอย่างเข้มงวดเพื่อป้องกันไม่ให้ข้อมูลข่าวสารที่สำคัญถูกเปิดเผยกรณีที่กรรมการผู้บริหารหรือพนักงานนำข้อมูลภายในของบริษัทฯไปใช้ในทางมิชอบโดยบริษัทฯได้กำหนดบทลงโทษหากผู้ใดฝ่าฝืนจะถือเป็นความผิดอย่างร้ายแรงและอาจถูกลงโทษทางวินัยและตามที่กฏหมายกำหนดทั้งนี้บริษัทฯได้จำกัดการเข้าถึงข้อมูลภายในซึ่งยังไม่เปิดเผยต่อสาธารณชนแต่เพียงผู้มีหน้าที่เกี่ยวข้องได้แก่เจ้าหน้าที่ฝ่ายบัญชีและการเงินเจ้าหน้าที่ฝ่ายนักลงทุนสัมพันธ์

-   ฝ่ายนักลงทุนสัมพันธ์ได้หลีกเลี่ยงการคาดการณ์ในอนาคตหรือให้ความคิดเห็นใดๆเกี่ยวกับข้อมูลที่มีระยะเวลาล่วงหน้าต่ำกว่า
    6
    เดือนเพื่อให้เป็นไปตามนโยบายของตลาดหลักทรัพย์แห่งประเทศไทยและหลักสากลทั้งนี้นักลงทุนยังคงสามารถพบปะพูดคุยกับเจ้าหน้าที่นักลงทุนสัมพันธ์เพื่อสอบถามความคิดเห็นและมุมมองต่อธุรกิจในระยะยาว

3. ระบบการควบคุมภายในและการบริหารความเสี่ยงและการตรวจสอบภายใน

3.1 ระบบการควบคุมภายในและการบริหารความเสี่ยง

บริษัทฯ
มีนโยบายที่จะดำเนินธุรกิจให้เจริญเติบโตอย่างยั่งยืนจึงได้ให้ความสำคัญต่อระบบการควบคุมภายในและการบริหารความเสี่ยงเป็นอย่างยิ่งโดยมอบหมายให้พนักงานทุกคนของบริษัทฯมีบทบาทและความรับผิดชอบร่วมกันและได้มีการกำหนดภาระหน้าที่ความรับผิดชอบอำนาจการดำเนินการในระดับบริหารและระดับการปฏิบัติการไว้เป็นลายลักษณ์อักษรอย่างชัดเจนครอบคลุมถึงการควบคุมทางการเงินการดำเนินงานการบริหารและการกำกับดูแลการปฏิบัติงานให้เป็นไปตามกฏหมายและระเบียบที่เกี่ยวข้องเพื่อก่อให้เกิดความมั่นใจอย่างสมเหตุสมผลว่าผลสำเร็จของงานจะสามารถบรรลุวัตถุประสงค์ของบริษัทฯ
ดังนี้

1.
กลยุทธ์และเป้าหมายได้กำหนดไว้อย่างชัดเจนสามารถนำมาปฏิบัติได้จริงโดยสอดคล้องและสนับสนุนพันธกิจ
(Mission) ของบริษัทฯ

2.
ผลการปฏิบัติงานบรรลุตามวัตถุประสงค์ที่กำหนดไว้อย่างมีประสิทธิผลโดยมีการบริหารทรัพยากรของบริษัทฯอย่างมีประสิทธิภาพคุ้มค่า

3.
รายงานข้อมูลที่มีสาระสำคัญทั้งด้านการเงินการบริหารและการดำเนินงานมีความถูกต้องทันเวลาและสามารถเชื่อถือได้

4.
การดำเนินงานและการปฏิบัติงานเป็นไปตามนโยบายกฏระเบียบข้อกำหนดที่สอดคล้องกับกฏหมายและข้อบังคับอื่นที่เกี่ยวข้องกับการดำเนินธุรกิจของบริษัทฯ

5.
มีระบบการควบคุมดูแลป้องกันทรัพย์สินบุคลากรรวมทั้งข้อมูลในระบบสารสนเทศอย่างปลอดภัยเหมาะสม

6. มีการกำกับดูแลอย่างใกล้ชิดตลอดเวลาและมีการบริหารจัดการที่มีคุณภาพและมีประสิทธิผล

7.
มีการปรับปรุงคุณภาพการปฏิบัติงานทั้งด้านบุคลากรทรัพย์สินอุปกรณ์และระบบปฏิบัติการต่างๆอย่างต่อเนื่อง

8. มีการประเมินตนเองในการควบคุมระบบงานที่สำคัญทั่วทั้งองค์กร

บริษัทฯ
มีระบบการควบคุมภายในและการบริหารความเสี่ยงที่เหมาะสมมีประสิทธิผลโดยปฏิบัติตามกรอบงานการควบคุมภายในและการบริหารความเสี่ยงซึ่งอ้างอิงตามมาตรฐานสากลของ
The Committee of Sponsoring Organizations of the Treadway Commission –
Enterprise Risk Management (COSO – ERM)
ซึ่งสัมพันธ์กับการดำเนินธุรกิจและกระบวนการบริหารงานของบริษัทฯ ตามองค์ประกอบทั้ง 8
ประการดังนี้

3.1.1 สภาพแวดล้อมภายในองค์กร

บริษัทฯ
สนับสนุนให้มีสภาพแวดล้อมการทำงานที่ดีมีการจัดโครงสร้างการบริหารที่ดีเหมาะสมตามขนาดการดำเนินธุรกิจของบริษัทฯ
มีการปฏิบัติตามนโยบายการกำกับดูแลที่ดียึดมั่นในปรัชญาและจรรยาบรรณธุรกิจที่มีข้อกำหนดและแนวทางปฏิบัติที่เป็นลายลักษณ์อักษร
(Code of Business Ethics)
มีการแต่งตั้งคณะกรรมการจริยธรรมธุรกิจโดยมีหัวหน้าคณะเจ้าหน้าที่ผู้บริหารเป็นประธานและผู้บริหารระดับสูงเป็นกรรมการเพื่อกำกับดูแลกิจการให้บริษัทดำเนินธุรกิจสอดคล้องกับนโยบายการกำกับดูแลกิจการที่ดีและเป็นตัวอย่างที่ดีในเรื่องความซื่อสัตย์และจริยธรรมมีการปฏิบัติต่อผู้มีส่วนได้เสียโดยคำนึงถึงความเป็นธรรมต่อทุกฝ่ายมีการกำหนดอำนาจหน้าที่และความรับผิดชอบในแต่ละระดับอย่างชัดเจนรวมถึงมีการแต่งตั้งคณะกรรมการบริหารความเสี่ยงเป็นลายลักษณ์อักษรและกำหนดบทบาทหน้าที่รวมถึงแนวทางการบริหารความเสี่ยงและการจัดการความเสี่ยงอย่างเป็นระบบต่อเนื่องเพื่อให้มั่นใจได้ว่าบริษัทฯมีระบบการควบคุมภายในและระบบการบริหารความเสี่ยงที่ดีสามารถป้องกันหรือลดความเสียหายที่อาจเกิดขึ้นอย่างมีประสิทธิผลตลอดจนมีระดับของความเสี่ยงในระดับที่ยอมรับได้ซึ่งจะส่งผลต่อการบรรลุวัตถุประสงค์ที่มีประสิทธิภาพประสิทธิผล

นอกจากนี้ บริษัทฯ ยังให้ความสำคัญในเรื่องบุคลากรโดยกำหนดให้มีวัฒนธรรมองค์กร (Culture)
มาตรฐานการประเมินผลและการให้ผลตอบแทนที่ชัดเจนเป็นธรรมพร้อมทั้งจัดให้มีการพัฒนาฝึกอบรมความรู้ทักษะและความสามารถให้เหมาะสมกับงานที่ได้รับมอบหมายอย่างต่อเนื่องสม่ำเสมอตามแผนการฝึกอบรมรายบุคคล
(Individual Development Plan)
เพื่อเสริมและพัฒนาศักยภาพของบุคลากรไปสู่ความเป็นเลิศและความเป็นมาตรฐานสากล

3.1.2 การกำหนดวัตถุประสงค์

บริษัทฯ
มีการกำหนดวัตถุประสงค์หรือเป้าหมายการปฏิบัติงานในแต่ละระดับอย่างชัดเจนทั้งด้านกลยุทธ์ด้านการปฏิบัติงานด้านการรายงานรวมทั้งด้านการปฏิบัติตามนโยบายกฏระเบียบข้อปฏิบัติต่างๆ
ซึ่งบันทึกเป็นลายลักษณ์อักษรโดยสอดคล้องกับเป้าหมายหรือพันธกิจในภาพรวมตลอดจนระดับความเสี่ยงที่ยอมรับได้นอกจากนี้บริษัทฯยังได้มีการปรับเปลี่ยนแผนงานกลยุทธ์และวัตถุประสงค์ให้สอดคล้องกับสถานการณ์และปัจจัยเสี่ยงที่เปลี่ยนแปลงไปอย่างสม่ำเสมอ

3.1.3 การบ่งชี้เหตุการณ์

บริษัทฯ
ได้ระบุตัวบ่งชี้เหตุการณ์หรือปัจจัยเสี่ยงต่างๆที่อาจส่งผลเสียหายต่อวัตถุประสงค์ในระดับองค์กรและระดับปฏิบัติการของบริษัทฯไว้อย่างเหมาะสมเป็นระบบรวมทั้งระบุเหตุการณ์ที่อาจจะเกิดขึ้นที่เอื้ออำนวยต่อวัตถุประสงค์ทางด้านบวกไว้ด้วยโดยพิจารณาจากแหล่งความเสี่ยงภายนอกและภายในบริษัทฯและยังมีการติดตามผลอย่างสม่ำเสมอเพื่อให้มั่นใจว่าบริษัทฯมีการระบุปัจจัยเสี่ยงที่ครอบคลุมต่อการเปลี่ยนแปลงของแต่ละระดับรวมทั้งมีการรายงานต่อผู้บริหารหรือผู้เกี่ยวข้องให้รับทราบอยู่เสมอ

3.1.4 การประเมินความเสี่ยง

บริษัทฯ
มีเครื่องมือและวิธีการประเมินความเสี่ยงอย่างเป็นระบบอีกทั้งยังมีการจัดทำคู่มือการบริหารความเสี่ยงเพื่อเป็นแนวทางการปฏิบัติไว้อย่างชัดเจนและได้กำหนดหลักเกณฑ์ของการประเมินความเสี่ยงในแต่ระดับไว้อย่างเหมาะสมทั้งในระดับองค์กรและระดับปฏิบัติการตลอดจนทำการประเมินในเชิงคุณภาพและเชิงปริมาณโดยพิจารณาจากระดับความเสี่ยงที่ยอมรับได้ขององค์กรซึ่งจะทำการประเมินทั้ง
2 ด้านคือโอกาสที่จะเกิดเหตุการณ์ความเสี่ยง (Likelihood)
และผลกระทบต่อความเสียหายที่จะเกิดเหตุการณ์นั้น (Impact)
เพื่อพิจารณาระดับค่าของความเสี่ยงที่อาจเป็นระดับสูงกลางหรือต่ำ

3.1.5 การตอบสนองความเสี่ยง

บริษัทฯ
มีกระบวนการบริหารความเสี่ยงอย่างเป็นระบบต่อเนื่องตลอดจนได้กำหนดแนวทางในการหลีกเลี่ยงการลดการโอนให้ผู้อื่นและการยอมรับความเสี่ยงไว้อย่างชัดเจนเพื่อให้มั่นใจได้ว่าบริษัทฯได้มีการพิจารณาทางเลือกที่มีความคุ้มค่าที่สุดและมีประสิทธิผลที่สุดโดยเลือกจัดการกับความเสี่ยงระดับสูงเป็นอันดับแรกเพื่อลดโอกาสและผลกระทบในภาพรวมที่จะเกิดเหตุการณ์นั้นรวมทั้งยังมีมาตรการควบคุมภายในที่ดีมีประสิทธิภาพเหมาะสมกับความเสี่ยงที่เปลี่ยนแปลงไป

3.1.6 กิจกรรมการควบคุม

บริษัทฯ
ได้กำหนดนโยบายและวิธีการปฏิบัติงานในแต่ละระดับไว้อย่างชัดเจนตลอดจนกำหนดกิจกรรมการควบคุมที่มีสาระสำคัญในแต่ละระดับไว้อย่างเหมาะสมโดยเน้นกิจกรรมการควบคุมแบบป้องกันเป็นหลักรวมทั้งมีการประเมินและรายงานผลอย่างสม่ำเสมอเพื่อให้มั่นใจว่าวิธีการจัดการความเสี่ยงหรือกิจกรรมการควบคุมนั้นได้มีการนำไปปฏิบัติจริงสามารถบรรลุวัตถุประสงค์ที่ตั้งไว้รวมถึงคุณภาพและความรวดเร็วที่ควบคู่กันไปด้วย

นอกจากนี้
ผู้บริหารระดับสูงยังได้มีการทบทวนนโยบายระเบียบปฏิบัติและกิจกรรมการควบคุมเป็นระยะๆเพื่อให้สอดคล้องกับสถานการณ์หรือความเสี่ยงที่เปลี่ยนแปลงไปอย่างสม่ำเสมอเพื่อให้มั่นใจได้ว่าจะสามารถบรรลุวัตถุประสงค์ที่กำหนดไว้ได้

3.1.7 ข้อมูลและการติดต่อสื่อสาร

บริษัทฯ
มีระบบสารสนเทศและข้อมูลที่สามารถเชื่อมโยงกันได้อย่างทั่วถึงทั้งองค์กรเพื่อนำไปใช้ในการบริหารความเสี่ยงหรือเพื่อการตัดสินใจได้อย่างถูกต้องทันเวลาและมีระบบรักษาความปลอดภัยของระบบสารสนเทศและข้อมูลที่มีประสิทธิภาพเพียงพอตลอดจนมีการกำหนดแผนสำรองฉุกเฉินสำหรับป้องกันในเรื่องความปลอดภัยของระบบสารสนเทศขณะที่มีอุบัติภัยร้ายแรงจนระบบไม่สามารถปฏิบัติงานได้รวมไปถึงการซักซ้อมแผนสำรองฉุกเฉินไว้เรียบร้อยแล้วนอกจากนี้บริษัทฯ
ยังมีระบบการจัดเก็บข้อมูลที่สามารถตรวจสอบความถูกต้องย้อนหลังได้ (Audit Trail)
และมีระบบข้อมูลที่สามารถวิเคราะห์หรือบ่งชี้จุดที่อาจจะเกิดความเสี่ยงในเชิงสถิติได้อย่างเป็นระบบซึ่งทำการประเมินและจัดการความเสี่ยงพร้อมทั้งบันทึกหรือรายงานผลไว้อย่างครบถ้วน

นอกจากนี้บริษัทฯ
มีช่องทางการติดต่อสื่อสารที่มีประสิทธิภาพประสิทธิผลสามารถติดต่อสื่อสารกันได้ทั่วทั้งองค์กรโดยข้อมูลที่สำคัญเช่นการกำกับดูแลกิจการจริยธรรมองค์กรแนวทางการบริหารความเสี่ยงระดับความเสี่ยงที่ยอมรับได้นโยบายและกฎระเบียบต่างๆบทบาทความรับผิดชอบและการแบ่งแยกหน้าที่รวมไปถึงขั้นตอนและวิธีการปฏิบัติงานเป็นต้นจะถูกถ่ายทอดจากผู้บริหารระดับสูงลงสู่พนักงานและจากพนักงานขึ้นตรงสู่ผู้บริหารระดับสูงได้อีกด้วยเช่นกันอีกทั้งยังมีช่องทางและการติดต่อสื่อสารกับผู้มีส่วนได้เสียอื่นที่มีประสิทธิภาพทันเวลา

3.1.8 การติดตามผล

บริษัทฯ
มีขั้นตอนการติดตามและการกำกับดูแลการปฏิบัติงานในแต่ละระดับอย่างต่อเนื่องเหมาะสมและมีระบบการประเมินและติดตามผลการดำเนินงานที่ดีเช่นกำหนดให้พนักงานระดับหัวหน้างานมีการติดตามผลการปฏิบัติงานของผู้ใต้บังคับบัญชาอย่างใกล้ชิดและให้พนักงานทุกระดับมีการประเมินตนเองในการควบคุม
(Control Self Assessment)
ในระบบงานที่ดีทุกขั้นตอนเพื่อให้มั่นใจได้ว่ามาตรการและระบบการควบคุมภายในนั้นมีประสิทธิผลอยู่เสมอสามารถตอบสนองต่อปัจจัยเสี่ยงและการเปลี่ยนแปลงได้อย่างเหมาะสมทันเวลารวมไปถึงให้มีการตรวจประเมินผลการปฏิบัติงานโดยหน่วยงานตรวจสอบภายในซึ่งเป็นหน่วยงานอิสระผู้สอบบัญชีและผู้ประเมินอิสระจากภายนอก

บริษัทฯ
มีระบบการติดตามผลการบริหารความเสี่ยงที่ดีและมีการกำหนดสัญญาณเตือนภัยเพื่อให้มั่นใจได้ว่าการบริหารและการจัดการความเสี่ยงมีประสิทธิผลเหมาะสมเพียงพอซึ่งความเสี่ยงนั้นอยู่ในระดับที่ยอมรับได้โดยให้มีการรายงานผลต่อหัวหน้างานทุกระดับและต่อผู้บริหารระดับสูงอย่างสม่ำเสมอและจัดให้มีการประชุมคณะกรรมบริษัทและมีการประชุมผู้บริหารอย่างสม่ำเสมอเพื่อพิจารณาและติดตามผลการดำเนินงานของฝ่ายบริหารว่าเป็นไปตามเป้าหมายและภายในระยะเวลาที่กำหนด

ในปัจจุบันสถานการณ์ต่างๆ
ได้มีการเปลี่ยนแปลงไปอย่างมากและรวดเร็วการบริหารความเสี่ยงจึงเป็นสิ่งที่มีความสำคัญช่วยให้บริษัทฯสามารถอยู่รอดได้เมื่อมีเหตุการณ์ที่ไม่คาดคิดเกิดขึ้นดังนั้นจึงมีความจำเป็นอย่างยิ่งที่บริษัทฯต้องมีกลไกการบริหารงานเพื่อสร้างความแข็งแกร่งและเตรียมการเพื่อรับมือไว้อย่างรอบด้านเป็นการล่วงหน้าเพื่อให้บริษัทฯสามารถดำรงอยู่ได้ตลอดไป

นอกจากนี้ผู้สอบบัญชีของบริษัทฯ คือบริษัทเอส.เค. แอคเคาน์แต้นท์ เซอร์วิสเซส
จำกัดซึ่งเป็นผู้ตรวจสอบงบการเงินประจำปี 2554
ได้ประเมินประสิทธิผลของระบบการควบคุมภายในของบริษัทฯ
ตามที่เห็นว่าจำเป็นโดยพบว่าไม่มีจุดอ่อนของระบบการควบคุมภายในที่มีสาระสำคัญแต่ประการใด

3.2 การตรวจสอบภายใน

หน่วยงานตรวจสอบภายในมีความเป็นอิสระรายงานตรงต่อคณะกรรมการตรวจสอบในด้านงานตรวจสอบภายในและรายงานต่อประธานกรรมการบริหารในด้านงานบริหารหน่วยงานโดยมีกฎบัตรของหน่วยงานซึ่งกำหนดภารกิจขอบเขตวัตถุประสงค์และภาระหน้าที่ความรับผิดชอบรวมถึงสิทธิในการปฏิบัติงานตรวจสอบไว้อย่างชัดเจนและมีการจัดทำคู่มือการปฏิบัติงานตรวจสอบที่ปรับปรุงเปลี่ยนแปลงอยู่เสมอเพื่อใช้อ้างอิงการปฏิบัติงานให้เป็นทิศทางเดียวกัน

หน่วยงานตรวจสอบภายในทำหน้าที่ตรวจประเมินประสิทธิผลของระบบการควบคุมภายในระบบการบริหารความเสี่ยงการกำกับดูแลกิจการของบริษัทฯ
ตามแผนงานการตรวจสอบประจำปีซึ่งได้พิจารณาจากวัตถุประสงค์กลยุทธ์พันธกิจในระดับภาพรวมตลอดจนพิจารณาจากปัจจัยเสี่ยงที่เกี่ยวข้อง(Risk
Based Audit Approach)
โดยผ่านการอนุมัติจากคณะกรรมการตรวจสอบรวมทั้งการให้คำปรึกษาแนะนำในด้านการประเมินตนเองในการควบคุมด้านต่างๆ
(Control Self Assessment, CSA)
เพื่อให้เกิดความเชื่อมั่นว่าการปฏิบัติงานต่างๆจะบรรลุผลตามกลยุทธ์และวัตถุประสงค์ที่กำหนดไว้อีกทั้งยังทำการติดตามประเมินผลอย่างสม่ำเสมอเพื่อให้เกิดความมั่นใจในระบบที่วางไว้ว่าได้ดำเนินการเป็นไปอย่างต่อเนื่องและได้รับการแก้ไขปรับปรุงอย่างสม่ำเสมอ

ในการตรวจประเมินความมีประสิทธิผลของระบบการบริหารความเสี่ยงหน่วยงานตรวจสอบภายในได้ดำเนินการสอบทานตัวบ่งชี้เหตุการณ์หรือปัจจัยเสี่ยงที่ส่งผลกระทบต่อวัตถุประสงค์และแนวทางการบริหารความเสี่ยงของผู้ปฏิบัติงานเพื่อให้มั่นใจว่ามีการระบุและประเมินความเสี่ยงได้อย่างถูกต้องเหมาะสมและมีการบริหารความเสี่ยงที่เป็นระบบสามารถจัดการความเสี่ยงให้อยู่ในระดับที่ยอมรับได้และมีการรายงานอย่างครบถ้วนทันเวลาพร้อมทั้งยังมีการติดตามสอบทานความเสี่ยงอย่างต่อเนื่องสม่ำเสมอในการตรวจประเมินความมีประสิทธิผลของระบบการควบคุมภายในหน่วยงานตรวจสอบภายในได้จัดทำแบบประเมินความเพียงพอของระบบการควบคุมภายในของแต่ละระบบงานรวมทั้งได้ทำการสอบทานผลการปฏิบัติงานและสนับสนุนให้แต่ละหน่วยงานมีการประเมินตนเองในการควบคุมในแต่ละขั้นตอนเพื่อให้มั่นใจว่าบริษัทฯจะสามารถบรรลุวัตถุประสงค์ที่ตั้งไว้อย่างมีประสิทธิภาพและประสิทธิผลโดยปฏิบัติตามกฎระเบียบข้อบังคับต่างๆอย่างเคร่งครัดและรายงานทางการเงินมีความถูกต้องน่าเชื่อถือ

ในการตรวจประเมินความมีประสิทธิผลของระบบการกำกับดูแลกิจการหน่วยงานตรวจสอบภายในได้ตรวจประเมินการกำกับดูแลกิจการตามหลักการกำกับดูแลกิจการตลาดหลักทรัพย์แห่งประเทศไทยเป็นเกณฑ์เพื่อให้มั่นใจว่าบริษัทฯมีโครงสร้างและการสนับสนุนของกระบวนการที่จำเป็นในการนำไปสู่ผลสำเร็จของการกำกับดูแลที่ดีและโปร่งใสและให้ความเป็นธรรมเท่าเทียมกันตลอดจนมีการนำทรัพยากรไปใช้อย่างมีประสิทธิภาพประสิทธิผลตรงตามวัตถุประสงค์เพื่อก่อให้เกิดประโยชน์สูงสุดต่อผู้มีส่วนได้เสียทุกฝ่าย

ในการตรวจประเมินความเสี่ยงด้านการทุจริตจากภายนอกและภายในองค์กร
หน่วยงานตรวจสอบภายในได้ตรวจประเมินความเสี่ยงด้านการทุจริตเพื่อช่วยบ่งชี้สิ่งบอกเหตุและประเมินความเป็นไปได้ในเรื่องการทุจริตจากภายนอกและภายในองค์กรและพิจารณามาตรการป้องกันและควบคุมให้มีประสิทธิภาพสูงสุดเพื่อให้มั่นใจได้ว่าบริษัทฯจะสามารถป้องกันและควบคุมเพื่อให้สามารถบรรลุวัตถุประสงค์ที่กำหนดไว้ได้

ในการตรวจประเมินตนเองในการควบคุม
หน่วยงานตรวจสอบภายในได้ตรวจประเมินตนเองในการควบคุมของหน่วยงานต่างๆ
เพื่อสนับสนุนให้หน่วยงานต่างๆ
มีมาตรการการควบคุมที่ดีรวมอยู่ในระบบปฏิบัติงานที่ดีเพื่อให้สามารถบริหารความเสี่ยงที่สำคัญได้อย่างมีประสิทธิภาพทันเวลาโดยให้มั่นใจได้ว่าการปฏิบัติงานของหน่วยงานต่างๆ
จะสามารถบรรลุผลตามกลยุทธ์และวัตถุประสงค์ที่กำหนดไว้ได้ภายในระยะเวลาที่กำหนด

4. การกำกับดูแลกิจการ

คณะกรรมการบริษัท จีเอฟพีทีจำกัด (มหาชน)
ได้ตระหนักถึงความสำคัญของการกำกับดูแลกิจการที่ดีมาโดยตลอดซึ่งเป็นปัจจัยพื้นฐานที่สำคัญในการสร้างมูลค่าเพิ่มทางเศรษฐกิจและการเติบโตทางธุรกิจให้แก่บริษัทฯอย่างยั่งยืน
รวมทั้งจะเสริมสร้างความเชื่อมั่นแก่ผู้มีส่วนได้เสียทุกฝ่ายซึ่งรวมถึงผู้ถือหุ้นลูกค้าพนักงานตลอดจนสาธารณชน
ดังนั้นคณะกรรมการจึงมีความมุ่งมั่นที่จะดำเนินการให้การกำกับดูแลกิจการของบริษัทฯเป็นไปตามหลักการการกำกับดูแลกิจการที่ดี
และทำให้การดำเนินงานของบริษัทฯเป็นไปตามวัตถุประสงค์และมติของผู้ถือหุ้นด้วยความซื่อสัตย์สุจริตระมัดระวังรักษาผลประโยชน์ของบริษัทฯและผู้ถือหุ้น

คณะกรรมการบริษัทฯ จึงได้กำหนดหลักการกำกับดูแลกิจการที่ดีของบริษัทฯ
ตามหลักเกณฑ์ของหลักการกำกับดูแลกิจการที่ดีตามแนวทางของ The Organization for
Economic Co-Operation and Development (OECD)
ภายใต้ระเบียบปฏิบัติของตลาดหลักทรัพย์แห่งประเทศไทย
เพื่อเป็นแนวทางในการดำเนินธุรกิจสำหรับกรรมการ ผู้บริหารและพนักงานของบริษัทฯ
ทั้งนี้จะมีการทบทวนละปรับปรุงหลักการกำกับดูแลกิจการที่ดีของบริษัทฯเป็นประจำทุกปี
เพื่อให้เหมาะสมกับการเปลี่ยนแปลงซึ่งอาจเกิดจากการดำเนินธุรกิจ สภาพแวดล้อม สถานการณ์
หรือกฎหมาย โดยแบ่งออกเป็น 6 หมวด ดังนี้

หมวดที่ 1 สิทธิของผู้ถือหุ้น

หมวดที่ 2 การปฏิบัติต่อผู้ถือหุ้นอย่างเท่าเทียมกัน

หมวดที่ 3 บทบาทของผู้มีส่วนได้เสีย

หมวดที่ 4 การเปิดเผยข้อมูลและความโปร่งใส

หมวดที่ 5 ความรับผิดชอบของคณะกรรมการ

หมวดที่ 6 นโยบายและแนวปฏิบัติอื่น ๆ

คณะกรรมการได้จัดทำนโยบายด้านบรรษัทภิบาลของบริษัทฯ
และดำเนินการติดตามเพื่อให้มีการปฏิบัติตามนโยบายการกำกับดูแลกิจการรวมทั้งทบทวนและปรับปรุงนโยบายดังกล่าวให้มีความเหมาะสมอย่างสม่ำเสมอและได้มีการประชาสัมพันธ์ให้พนักงานทุกคนเข้าไปศึกษานโยบายการกำกับดูแลกิจการจากระบบ
Intranet ของบริษัทฯ และได้แสดงให้สาธารณชนรับทราบผ่านเว็บไซต์ของบริษัทฯ
(www.gfpt.co.th) ภายใต้หัวข้อการกำกับดูแลกิจการ

หมวดที่ 1 สิทธิของผู้ถือหุ้น

คณะกรรมการบริษัทฯให้ความสำคัญต่อสิทธิของผู้ถือหุ้นจึงได้กำหนดแนวทางการดำเนินการต่างๆเพื่อให้มั่นใจว่าบริษัทฯได้มีการดูแลผู้ถือหุ้นทุกรายได้รับสิทธิในฐานะผู้ถือหุ้นอย่างเท่าเทียมกันดังนี้

1)  สิทธิขั้นพื้นฐานตามที่ผู้ถือหุ้นพึงได้รับ ทั้งสิทธิในการลงคะแนนเสียง สิทธิในการรับเงินปันผล
    สิทธิในการซื้อขายและโอนหุ้น สิทธิในการเข้าร่วมประชุมผู้ถือหุ้น
    และสิทธิในการได้รับข้อมูลข่าวสารอย่างเพียงพอ ทั่วถึง เท่าเทียมกันและในรูปแบบที่เหมาะสม

2)  สิทธิในการเลือกตั้งและถอดถอนกรรมการ รวมถึงการแต่งตั้งผู้สอบบัญชีอิสระ

3)  สิทธิในการจัดสรรเงินปันผล

4)  บริษัทฯได้เปิดโอกาสให้ผู้ถือหุ้น สามารถส่งคำถามล่วงหน้าสำหรับการประชุมผู้ถือหุ้น
    โดยส่งคำถามผ่านเว็บไซต์บริษัทฯ หรือ ทางอีเมล์ companysecretary@gfpt.co.th

5)  สิทธิในการได้รับหนังสือเชิญประชุมผู้ถือหุ้นและข้อมูลที่เกี่ยวกับสถานที่จัดประชุม เวลา
    วาระการประชุม กฎเกณฑ์ และวิธีการในการเข้าร่วมประชุม และประเด็นที่ใช้ในการพิจารณา
    รวมถึงขั้นตอนการออกเสียงลงมติในแต่ละวาระการประชุม

6)  บริษัทฯยังสนับสนุนส่งเสริมการใช้สิทธิของผู้ถือหุ้นโดยเปิดโอกาสให้ผู้ถือหุ้นสามารถซักถามแสดงข้อคิดเห็นรวมทั้งข้อเสนอแนะให้แก่คณะกรรมการบริษัทฯได้ในการประชุมผู้ถือหุ้นโดยมีการบันทึกประเด็นคำถามคำตอบไว้ในรายงานการประชุม

7)  บริษัทฯจัดให้มีหน่วยงานนักลงทุนสัมพันธ์
    มีหน้าที่สื่อสารและตอบข้อซักถามจากผู้ถือหุ้นและนักลงทุนอย่างเท่าเทียม เพียงพอ และ ทั่วถึง

8)  บริษัทฯยังจัดให้มีการเผยแพร่ข้อมูลไว้ในเว็บไซต์ของบริษัทฯ(www.gfpt.co.th)
    ทั้งภาษาไทย และภาษาอังกฤษ ล่วงหน้าไม่น้อยกว่า 30 วันก่อนวันประชุม

9)  บริษัทฯใช้ระบบคอมพิวเตอร์ในการลงทะเบียนเข้าประชุมและการลงมติผู้ถือหุ้น
    เพื่อให้ทราบจำนวนผู้เข้าร่วมประชุมและการนับคะแนนลงมติแต่ละวาระได้ถูกต้องและรวดเร็วยิ่งขึ้น
    รวมทั้งยังมีการบันทึกภาพพร้อมเสียงในลักษณะของคลิปวีดีโอ ไฟล์ แยกเป็นแต่ละวาระ
    เพื่อให้เกิดความโปร่งใสและสามารถตรวจสอบย้อนหลังได้

10) ภายหลังการประชุมผู้ถือหุ้น บริษัทฯจะจัดทำรายงานการประชุมตามวาระ พร้อมทั้งมติที่ประชุม
    และจำนวนเสียงที่เห็นด้วย ไม่เห็นด้วย งดออกเสียง และ บัตรเสีย
    รวมถึงรายละเอียดที่สำคัญที่ใช้ในการพิจารณา
    และนำส่งตลาดหลักทรัพย์แห่งประเทศไทยและเผยแพร่บนเว็บไซต์ของบริษัทฯ ภายใน 14
    วันนับจากวันประชุม

11) บริษัทฯจะไม่เพิ่มวาระอื่นนอกเหนือจากที่ระบุไว้ในหนังสือนัดประชุมและไม่มีการเปลี่ยนแปลงข้อมูลสำคัญในที่ประชุมอย่างกระทันหัน
    พร้อมกันนี้ทางบริษัทฯ ได้เชิญผู้ถือหุ้นจำนวน 1 ท่าน
    ให้ทำหน้าที่ผู้แทนของที่ประชุมเพื่อเป็นสักขีพยานในการนับคะแนนสำหรับการลงมติในวาระต่างๆ
    โดยบริษัทฯได้มีการใช้บัตรลงคะแนนเสียงสำหรับทุกวาระ
    และในวาระของการแต่งตั้งกรรมการ
    บริษัทฯเปิดโอกาสให้ผู้ถือหุ้นสามารถเลือกกรรมการเป็นรายบุคคล

ในปี 2554 บริษัทฯได้จัดให้มีการประชุมสามัญผู้ถือหุ้น เมื่อวันพฤหัสบดีที่ 28 เมษายน 2554 เวลา
9.30 น. ณ อาคารจีเอฟพีที เลขที่ 312 ถนนพระรามที่ 2 แขวงบางมด เขตจอมทอง กรุงเทพฯ
10150 กรรมการของบริษัทฯเข้าร่วมประชุมครบทั้ง 9 ท่าน
เพื่อให้ผู้ถือหุ้นซักถามในเรื่องที่เกี่ยวข้อง รวมถึงผู้สอบบัญชีของบริษัทฯเข้าร่วมประชุมด้วย
ซึ่งมีการพิจารณาลงคะแนนเสียงเรียงลำดับตามวาระที่กำหนดไว้
โดยบริษัทฯจะเก็บบัตรลงคะแนนไว้เป็นหลักฐานครบทุกคะแนนเสียง ทั้งเห็นด้วย ไม่เห็นด้วย
และงดออกเสียง เพื่อความโปร่งใสและตรวจสอบได้กรณีที่มีข้อโต้แย้งในภายหลัง
ซึ่งทุกวาระการประชุมได้รับความเห็นชอบจากผู้ถือหุ้น

หมวดที่ 2 การปฏิบัติต่อผู้ถือหุ้นอย่างเท่าเทียมกัน

บริษัทฯ
ให้ความสำคัญและดูแลให้มีการปฏิบัติต่อผู้ถือหุ้นทุกรายอย่างเท่าเทียมกันและเป็นธรรมทั้งรายใหญ่และรายย่อย
ซึ่งในการประชุมผู้ถือหุ้น บริษัทฯให้สิทธิผู้ถือหุ้นในการออกเสียงลงคะแนนแบบ 1 หุ้น ต่อ 1 เสียง
โดยบริษัทฯ จะมีการจัดประชุมสามัญผู้ถือหุ้นปีละ 1 ครั้ง ภายในเวลาไม่เกิน 4
เดือนนับแต่วันสิ้นสุดรอบปีบัญชีของบริษัทฯ โดยได้ดำเนินการดังนี้

1.  บริษัทฯ
    เปิดโอกาสให้ผู้ถือหุ้นที่ไม่สามารถเข้าประชุมด้วยตนเองสามารถใช้สิทธิออกเสียงด้วยการมอบฉันทะให้ผู้อื่นที่ผู้ถือหุ้นกำหนดมาประชุมและออกเสียงลงมติแทนหรือจะมอบฉันทะให้กรรมการอิสระหรือกรรมการบริหารลงมติแทนก็ได้แล้วแต่ความพอใจของผู้ถือหุ้น
    โดยจัดส่งหนังสือมอบฉันทะทั้ง 3 แบบ คือ แบบ ก. แบบ ข. แบบ ค.
    ในรูปแบบที่ผู้ถือหุ้นสามารถกำหนดทิศทางการลงคะแนนได้
    รวมทั้งได้ระบุเกี่ยวกับเอกสารประกอบการมอบฉันทะไว้อย่างชัดเจน นอกจากนี้
    ผู้ถือหุ้นยังสามารถ ดาวน์โหลด หนังสือมอบฉันทะผ่านทาง เว็บไซต์ ของบริษัทฯ ได้อีกด้วย

  ทั้งนี้ ในการประชุมสามัญผู้ถือหุ้นประจำปี 2554 มีผู้ถือหุ้นมาประชุมรวมทั้งสิ้น 324 ราย
  โดยมีผู้ถือหุ้นมาประชุมด้วยตนเอง จำนวน 176 ราย และมีผู้รับมอบฉันทะ จำนวน 148 ราย
  รวมเป็นจำนวนหุ้นทั้งสิ้น 837,580,833 หุ้น คิดเป็นร้อยละ 66.80
  ของจำนวนหุ้นที่จำหน่ายได้แล้วทั้งหมด

2.  บริษัทฯ
    มีนโยบายมิให้กรรมการผู้บริหารและพนักงานของบริษัทฯและผู้ที่เกี่ยวข้องใช้ข้อมูลภายในเพื่อประโยชน์ของตนเองหรือผู้อื่นในการซื้อขายหลักทรัพย์ของบริษัทฯโดยแจ้งให้กรรมการผู้บริหารพนักงานและบุคคลที่เกี่ยวข้องได้แก่คู่สมรสและบุตรที่ยังไม่บรรลุนิติภาวะงดซื้อขายหลักทรัพย์ของบริษัทฯในช่วงระยะเวลา
    1 เดือนก่อนการเปิดเผยข้อมูลต่อสาธารณชน และภายใน 24
    ชั่วโมงหลังจากการเปิดเผยงบการเงินดังกล่าว (Blackout Period) ทั้งนี้
    บริษัทฯได้กำหนดบทลงโทษในกรณีที่มีการฝ่าฝืนในการนำข้อมูลภายในของบริษัทฯไปใช้เพื่อผลประโยชน์ส่วนตนไว้ในคู่มือจริยธรรมธุรกิจของบริษัทฯ
    ซึ่งบทลงโทษดังกล่าวมีตั้งแต่การตักเตือนด้วยวาจาจนถึงให้ออกจากงานนอกจากนี้
    บริษัทฯห้ามมิให้ผู้บริหารและพนักงาน
    ประกอบธุรกิจหรือมีส่วนร่วมในธุรกิจที่เป็นการแข่งขันกับธุรกิจบริษัทฯ ไม่ว่ากรรมการ
    ผู้บริหารและพนักงานดังกล่าวจะได้รับผลประโยชน์ทางตรงหรือทางอ้อม
    โดยได้ระบุไว้ในคู่มือจริยธรรมของบริษัทฯ อย่างชัดเจน

3.  บริษัทฯ
    กำหนดให้กรรมการบริษัทฯและผู้บริหารต้องเปิดเผยข้อมูลธุรกรรมที่เข้าข่ายการมีส่วนได้เสียรายการที่เกี่ยวโยงกันหรือรายการที่เกี่ยวกับการได้มาและจำหน่ายไปซึ่งสินทรัพย์ของตนเองและผู้ที่เกี่ยวข้องธุรกรรมในเรื่องดังกล่าวให้ยึดแนวปฏิบัติตามกฎระเบียบของตลาดหลักทรัพย์แห่งประเทศไทยก่อนนำเสนอให้คณะกรรมการบริษัทฯหรือที่ประชุมผู้ถือหุ้นพิจารณาอนุมัติทุกครั้งก่อนทำรายการ
    โดยกรรมการผู้มีส่วนได้เสียจะไม่เข้าร่วมพิจารณาในวาระที่เกี่ยวกับการมีส่วนได้เสียของตน
    นอกจากนี้
    บริษัทฯจะทำการเปิดเผยรายการที่บริษัทฯหรือบริษัทฯย่อยทำกับบุคคลที่อาจมีความขัดแย้งทางผลประโยชน์
    โดยแสดงไว้ในรายงานประจำปี และแบบแสดงรายการข้อมูลประจำปี (แบบ 56-1)

4.  บริษัทฯ จะส่งหนังสือเชิญประชุมผู้ถือหุ้นล่วงหน้าไม่น้อยกว่า 21 วันก่อนวันประชุม
    และบริษัทฯลงโฆษณาคำบอกกล่าวนัดประชุมในหนังสือพิมพ์รายวันฉบับภาษาไทยติดต่อกัน 3 วัน
    ล่วงหน้าก่อนการประชุม 8
    วันเพื่อเปิดโอกาสให้ผู้ถือหุ้นมีเวลาศึกษาข้อมูลประกอบการประชุมอย่างเพียงพอ

5.  สิทธิในการรับทราบมติคณะกรรมการที่เกี่ยวกับวาระการประชุมและรายละเอียดการประชุมผู้ถือหุ้นเป็นการล่วงหน้าไม่น้อยกว่า
    30 วันก่อนวันประชุมผู้ถือหุ้น โดยเปิดเผยข้อมูลผ่านทางเว็บไซต์ของบริษัทฯ

หมวดที่ 3 บทบาทของผู้มีส่วนได้เสีย

ผู้มีส่วนได้เสียหมายถึงผู้ถือหุ้นพนักงาน ลูกค้าคู่ค้า เจ้าหนี้ คู่แข่ง สังคม และสิ่งแวดล้อม
ดังนั้นคณะกรรมการบริษัทฯ
ได้กำหนดนโยบายให้มีการปฏิบัติต่อผู้มีส่วนได้เสียโดยคำนึงถึงสิทธิของผู้มีส่วนได้เสียตามกฎหมายหรือตามข้อตกลงที่มีกับบริษัทฯ
และให้ความสำคัญในสิทธิของผู้มีส่วนได้เสียในกลุ่มต่างๆ อย่างเท่าเทียมกันดังนั้นบริษัทฯ
จึงได้กำหนดจรรยาบรรณในการปฏิบัติต่อผู้มีส่วนได้เสียไว้ในคู่มือจริยธรรมธุรกิจของบริษัทฯเพื่อให้บุคลากรทุกระดับ
ยึดถือเป็นแนวปฏิบัติและถือเป็นภาระหน้าที่ที่สำคัญของทุกคน

นอกจากนี้คณะกรรมการบริษัทฯ
ได้พัฒนากลไกการมีส่วนร่วมของผู้มีส่วนได้เสียในการกำกับดูแลกิจการโดยเปิดโอกาสให้ผู้มีส่วนได้เสีย
สามารถติดต่อสื่อสารกับคณะกรรมการบริษัทฯกรรมการอิสระเพื่อแสดงความคิดเห็นในการปรับปรุงข้อบกพร่องในการดำเนินกิจการ
ของบริษัทฯ
รวมทั้งการร้องเรียนหรือการแจ้งเบาะแสการกระทำผิดกฎหมายหรือจรรยาบรรณโดยผ่านช่องทางดังต่อไปนี้

ติดต่อกรรมการอิสระ ทางอีเมล์ : independentdirectors@gfpt.co.th

  โทรสาร : 02-473-8393

  ทางไปรษณีย์ : กรรมการอิสระ

  บริษัท จีเอฟพีที จำกัด (มหาชน)

  อาคารจีเอฟพีที ชั้น 18 เลขที่ 312 ถนนพระรามที่ 2 แขวงบางมด เขตจอมทอง กรุงเทพฯ
  10150

ติดต่อกรรมการบริษัทฯ ทางอีเมล์ : boardofdirectors@gfpt.co.th

  โทรสาร : 02-473-8393

  ทางไปรษณีย์ : กรรมการบริษัทฯ

  บริษัท จีเอฟพีที จำกัด (มหาชน)

  อาคารจีเอฟพีที ชั้น 18 เลขที่ 312 ถนนพระรามที่ 2 แขวงบางมด เขตจอมทอง กรุงเทพฯ
  10150

ติดต่อคณะอนุกรรมการจริยธรรม ทางอีเมล์ : codeofconductcommittee@gfpt.co.th

  โทรสาร : 02-473-8393

  ทางไปรษณีย์ : คณะอนุกรรมการจริยธรรม

  บริษัท จีเอฟพีที จำกัด (มหาชน)

  อาคารจีเอฟพีที ชั้น 18 เลขที่ 312 ถนนพระรามที่ 2 แขวงบางมด เขตจอมทอง กรุงเทพฯ
  10150

เพื่อสร้างความมั่นใจให้แก่ผู้ร้องเรียนหรือผู้ที่แจ้งเบาะแส บริษัทฯ
ให้ความสำคัญกับการเก็บข้อมูลร้องเรียนเป็นความลับ
และได้กำหนดขั้นตอนการรับเรื่องและการสอบสวน
ซึ่งเรื่องร้องเรียนดังกล่าวจะรับรู้เฉพาะในกลุ่มบุคคลที่เกี่ยวข้องด้วยเท่านั้น
โดยฝ่ายจัดการจะเป็นผู้รวบรวมข้อร้องเรียน
และนำเสนอต่อคณะกรรมการตรวจสอบเพื่อพิจารณาต่อไป สำหรับพนักงาน
สามารถแจ้งเบาะแสหรือเสนอข้อคิดเห็นได้โดยตรงผ่านทาง E-mail ของบริษัทฯ

สำหรับพนักงานของบริษัทฯ บริษัทฯมีสวัสดิการด้านต่าง ๆ นอกเหนือจากที่กฎหมายกำหนด เช่น
มีการประกันสุขภาพและอุบัติเหตุให้แก่พนักงานขาย พนักงานสารสนเทศ
รวมทั้งพนักงานที่ปฏิบัติงานต่างจังหวัดด้วย และให้การช่วยเหลือสำหรับค่าเสื้อผ้าของพนักงานหญิง
รวมทั้งเงินช่วยเหลือประเภทต่างๆ นอกจากนี้ บริษัทฯ
ยังให้ความสำคัญด้านการดูแลความปลอดภัยให้แก่พนักงาน โดยมีการซ้อมหนีไฟเป็นประจำทุกปี
และตรวจสอบคุณภาพของอุปกรณ์ดับเพลิง
โดยจะมีการอบรมเบื้องต้นเกี่ยวกับการดับเพลิงสำหรับพนักงานที่เพิ่งเข้าใหม่
เพื่อให้มีความรู้พื้นฐานและสามารถแก้ไขปัญหาเฉพาะหน้าเมื่อเกิดเหตุฉุกเฉินได้ซึ่งเป็นประโยชน์ต่อตัวพนักงานและบริษัทฯด้วย

นอกจากนี้บริษัทฯ
ได้ตระหนักถึงความสำคัญในการบริหารองค์กรให้มีประสิทธิภาพและประสิทธิผลโดยคำนึงถึงความรับผิดชอบที่มีต่อสังคมชุมชนและสิ่งแวดล้อมดังนั้นคณะกรรมการบริษัทฯให้ความสำคัญกับนโยบายการดูแลสิ่งแวดล้อมสังคมและชุมชนและส่งเสริมให้พนักงานทุกคนรู้จักใช้ทรัพยากรอย่างประหยัดรักษาสภาพแวดล้อมและรับผิดชอบต่อสังคมโดยรวม
โดยดำเนินธุรกิจและควบคุมให้มีการปฏิบัติอยู่ภายใต้กรอบของกฎหมาย
หลีกเลี่ยงการให้ความร่วมมือหรือการสนับสนุนผู้ที่ประกอบธุรกิจที่ผิดกฎหมาย
หรือส่งผลกระทบต่อสิ่งแวดล้อมทั้งทางตรงและทางอ้อม ซึ่งมีนโยบายและแนวทางการปฏิบัติที่ชัดเจน
โดยบริษัทฯสนับสนุนให้พนักงานเข้าร่วมกิจกรรมเพื่อสังคมและสิ่งแวดล้อม
เช่นรณรงค์ให้พนักงานของบริษัทฯ บริจาคเลือดเป็นประจำทุกปี
โดยโรงพยาบาลสมเด็จพระปิ่นเกล้าจะมารับบริจาคเลือดที่บริษัทฯ รวมทั้งบริษัทฯ
ให้ความช่วยเหลือทางการเงินบางส่วน เพื่อให้เป็นทุนการศึกษา
สำหรับครอบครัวที่มีรายได้ต่ำซึ่งมีบุตรที่กำลังศึกษาอยู่ ฯลฯ เป็นต้น

ในปี 2554 บริษัทฯ
ได้มีการบริจาคเงินและเนื้อไก่เพื่อช่วยเหลือผู้ที่ได้รับผลกระทบจากเหตุการณ์น้ำท่วม ดังนี้

1.  บริษัท จีเอฟพีที จำกัด (มหาชน) ได้มอบเงินช่วยเหลือแก่ผู้ประสบภัยในหลายจังหวัด
    ที่ได้รับผลกระทบจากเหตุการณ์น้ำท่วม แก่นายขวัญแก้ว วัชโรทัย
    นายกมูลนิธิราชประชานุเคราะห์ ในพระบรมราชูปถัมภ์และคณะ จำนวนเงิน 1,000,000
    บาทเมื่อวันที่ 5 ตุลาคม พ.ศ.2554

2.  บริษัท กรุงไทยอาหารสัตว์ จำกัด (มหาชน) ในกลุ่มบริษัท จีเอฟพีที
    ได้มอบเงินช่วยเหลือแก่ผู้ประสบภัยในหลายจังหวัด ที่ได้รับผลกระทบจากเหตุการณ์น้ำท่วม
    แก่นายขวัญแก้ว วัชโรทัย นายกมูลนิธิราชประชานุเคราะห์ ในพระบรมราชูปถัมภ์และคณะ
    จำนวนเงิน 1,000,000 บาทเมื่อวันที่ 19 ตุลาคม พ.ศ.2554

3.  บริษัท จีเอฟพีที จำกัด (มหาชน) ร่วมกับบริษัท กรุงไทยอาหารสัตว์ จำกัด
    (มหาชน)บริจาคเนื้อไก่สด จำนวน 2,000 กิโลกรัม แก่ครัวอาสา มหาวิทยาลัยกรุงเทพ
    และมูลนิธิอาสาเพื่อนพึ่ง(ภาฯ)ยามยาก สภากาชาดไทย
    เพื่อช่วยเหลือผู้ประสบภัยน้ำท่วมในช่วงเดือนพฤศจิกายน พ.ศ.2554

4.  พนักงานบริษัท จีเอฟพีที จำกัด (มหาชน) ได้ร่วมกันช่วยแพ็คถุงยังชีพ
    เพื่อช่วยเหลือผู้ประสบภัยน้ำท่วม ณ บริเวณลานจอดรถของบริษัทฯเมื่อวันที่ 14 ตุลาคม
    พ.ศ.2554

5.  พนักงานบริษัท จีเอฟพีที จำกัด (มหาชน)เดินทางไปช่วยแจกถุงยังชีพให้แก่ผู้ประสบภัย
    ที่อำเภอลำลูกกา จังหวัดปทุมธานี เมื่อวันที่ 23 พฤศจิกายน พ.ศ.2554

หมวดที่ 4 การเปิดเผยข้อมูลและความโปร่งใส

คณะกรรมการบริษัทฯจัดให้มีการเปิดเผยข้อมูลสำคัญที่เกี่ยวข้องกับบริษัทฯทั้งข้อมูลทางการเงินและข้อมูลที่มิใช่ข้อมูลทางการเงินอย่างถูกต้องครบถ้วนทันเวลาและโปร่งใสเป็นไปตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทย (ต.ล.ท.)
โดยมีช่องทางในการเผยแพร่ข้อมูลที่ทำให้ผู้ใช้สามารถเข้าถึงข้อมูลได้อย่างเท่าเทียมกัน
โดยเผยแพร่ข้อมูลผ่านช่องทางของตลาดหลักทรัพย์ในแบบแสดงรายการข้อมูลประจำปี (แบบ 56-1)
และรายงานประจำปี (แบบ 56-2) และเว็บไซต์ของบริษัทฯ (www.gfpt.co.th)
ทั้งภาษาไทยและภาษาอังกฤษเพื่อเพิ่มช่องทางให้ผู้ลงทุนสามารถได้รับข่าวสารข้อมูลอย่างทั่วถึงและครบถ้วน
นอกจากนี้
บริษัทฯได้จัดทำรายงานความรับผิดชอบของคณะกรรมการต่อรายงานทางการเงินแสดงควบคู่กับรายงานของผู้สอบบัญชีในรายงานประจำปี

สำหรับปี 2554 บริษัทฯ
ไม่มีการกระทำผิดกฎระเบียบที่คณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยได้กำหนดไว้
ปัจจุบันบริษัทฯได้มอบหมายให้ฝ่ายเลขานุการคณะกรรมการและฝ่ายนักลงทุนสัมพันธ์เป็นตัวแทนในการสื่อสารกับผู้ลงทุนทั้งที่เป็นสถาบันผู้ถือหุ้นรายย่อย
รวมทั้งนักวิเคราะห์ทั่วไปตลอดจนภาครัฐที่เกี่ยวข้องโดยสามารถติดต่อ ฝ่ายนักลงทุนสัมพันธ์ได้ที่
02-473-8000 ส่วนรายละเอียดอื่น ๆ สามารถดูได้ที่เว็บไซต์ของบริษัทฯ
และบริษัทฯได้กำหนดให้มีการจัดประชุมนักวิเคราะห์อย่างน้อยปีละ 2
ครั้งเพื่อนำเสนอข้อมูลและชี้แจงผลการดำเนินงานที่ผ่านมาโดยมีการจัดประชุมนักวิเคราะห์ขึ้นครั้งแรกเมื่อวันที่13
มกราคม 2554 และครั้งที่ 2 เมื่อวันที่ 11 มิถุนายน 2554

นอกจากนี้ในปี 2554 บริษัทฯ ได้เปิดโอกาสให้นักลงทุนสถาบัน นักลงทุนรายย่อย
รวมทั้งนักวิเคราะห์ และบุคคลที่เกี่ยวข้องโดยมีรายละเอียดดังต่อไปนี้

  ----------------------------------------- -----------------------------
                                            จำนวนครั้ง

  การประชุมนักวิเคราะห์ (Analyst Meeting)       2

  การพบปะนักลงทุนต่างประเทศ (International     4
  Road Show)                                

  การพบปะนักลงทุนในประเทศ (Local Road Show)   4

  การสัมภาษณ์แบบตัวต่อตัว (One on One Meeting)   33
  ----------------------------------------- -----------------------------

หมวดที่ 5 ความรับผิดชอบของคณะกรรมการ

1. โครงสร้างคณะกรรมการบริษัทและคณะกรรมการชุดย่อย

1.1 องค์ประกอบของคณะกรรมการบริษัทฯ

  คณะกรรมการบริษัท ต้องประกอบด้วย กรรมการบริษัท ไม่น้อยกว่า 5 คน
  และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรไทย
  และต้องมีคุณสมบัติตามที่ พ.ร.บ. บริษัทฯมหาชนจำกัดและกฎหมายอื่นที่เกี่ยวข้อง
  และต้องมีกรรมการอิสระไม่น้อยกว่า 3 คน
  และมีสัดส่วนไม่น้อยกว่าหนึ่งในสามของคณะกรรมการทั้งคณะ ทั้งนี้ ประธานกรรมการ
  ต้องไม่ดำรงตำแหน่งเป็นประธานหรือสมาชิกในคณะกรรมการชุดย่อยและไม่เป็นบุคคลเดียวกับกรรมการผู้จัดการใหญ่

ณ 31 ธันวาคม 2554 บริษัท จีเอฟพีที จำกัด (มหาชน) มีกรรมการจำนวนทั้งหมด 9
ท่านซึ่งมีองค์ประกอบดังนี้

  1) กรรมการบริษัท 6 ท่าน

  2) กรรมการอิสระ 3 ท่าน

1.2 คุณสมบัติของกรรมการ

  บริษัท จีเอฟพีที จำกัด (มหาชน) กำหนดคุณสมบัติกรรมการบริษัทขั้นต่ำตามข้อบังคับของบริษัทฯ
  ในหมวดที่ 4 ข้อ 17 ซึ่งสอดคล้องกับพระราชบัญญัติบริษัทมหาชนจำกัดพ.ศ. 2535
  และเพื่อให้เป็นไปตามหลักการกำกับดูแลกิจการที่ดีตามแนวทางของ OECD
  ซึ่งทางตลาดหลักทรัพย์แห่งประเทศไทยต้องการให้บริษัทจดทะเบียนทุกแห่งได้ปฎิบัติตามดังนั้น
  บริษัทฯจึงกำหนดคุณสมบัติและลักษณะต้องห้ามของกรรมการบริษัทฯของผู้ที่เหมาะสมที่จะเป็นกรรมการของบริษัท
  จีเอฟพีที จำกัด (มหาชน) ไว้ดังนี้

1)  เป็นผู้มีคุณสมบัติตามข้อบังคับของบริษัท จีเอฟพีที จำกัด (มหาชน) ในหมวดที่ 4 ข้อ 17
    กำหนดให้บริษัทฯมีกรรมการบริษัทฯไม่น้อยกว่า 5 คน และไม่เกิน 15 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรไทย
    และต้องมีคุณสมบัติตามที่ พ.ร.บ. บริษัทมหาชนจำกัดและกฎหมายอื่นที่เกี่ยวข้อง

2)  เป็นผู้ที่มีคุณสมบัติตามข้อกำหนดของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์

3)  เป็นผู้มีความรู้ความสามารถในธุรกิจและอุตสาหกรรมที่บริษัทฯ ดำเนินกิจการอยู่
    เป็นผู้มีชื่อเสียงมีประวัติการทำงานดีมีความซื่อสัตย์สุจริตมีจริยธรรมที่ดีงามและเป็นผู้ที่ได้รับการยกย่องจากสังคม

4)  ต้องไม่ดำรงตำแหน่งกรรมการในบริษัทมหาชนที่เป็นบริษัทจดทะเบียนไทยเกิน 3 บริษัท

5)  ต้องไม่เป็นผู้บริหารหรือกรรมการในกิจการเดียวกันหรือแข่งขันกับบริษัทฯ

6)  คณะกรรมการบริษัทฯ ต้องมีความหลากหลายของทักษะโดยประกอบด้วย
    ผู้ทรงคุณวุฒิในธุรกิจของบริษัทฯ อย่างน้อย 3 ท่าน ผู้ทรงคุณวุฒิด้านกฎหมาย อย่างน้อย 1 ท่าน
    และ ผู้ทรงคุณวุฒิด้านบัญชีและการเงิน อย่างน้อย 1 ท่าน

ในกรณีที่กรรมการบริษัทเป็นกรรมการอิสระหรือกรรมการตรวจสอบจะต้องมีคุณสมบัติเพิ่มเติมดังนี้

1)  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง โดยให้นับรวมหุ้นที่ถือโดยผู้ที่เกี่ยวข้องด้วย

2)  ไม่เป็นกรรมการที่มีส่วนร่วมบริหารงานพนักงาน ลูกจ้าง
    ที่ปรึกษาที่ได้รับเงินเดือนประจำหรือผู้มีอำนาจควบคุมของบริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน
    หรือนิติบุคคลที่อาจมีความขัดแย้งกับบริษัทฯทั้งในปัจจุบันและก่อนได้รับการแต่งตั้งเป็นกรรมการอิสระไม่น้อยกว่า
    2 ปี

3)  ไม่มีความสัมพันธ์ทางสายโลหิตหรือโดยการจดทะเบียนในลักษณะที่เป็นบิดามารดาคู่สมรสพี่น้อง
    และบุตรรวมทั้งคู่สมรสของบุตร
    กับผู้บริหารผู้ถือหุ้นรายใหญ่ผู้มีอำนาจควบคุมหรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทฯหรือบริษัทฯย่อย

4)  ไม่มีความสัมพันธ์ทางธุรกิจกับ บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่หรือผู้มีอำนาจควบคุมของบริษัทฯในลักษณะที่อาจเป็นการขัดขวางการใช้วิจารณญาณอย่างอิสระรวมทั้งไม่เป็นผู้ถือหุ้นที่มีนัยหรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัทใหญ่
    บริษัทย่อย บริษัทร่วม
    ถือหุ้นรายใหญ่หรือผู้มีอำนาจควบคุมของบริษัทฯทั้งในปัจจุบันและก่อนได้รับการแต่งตั้งเป็นกรรมการอิสระไม่น้อยกว่า
    2
    ปีโดยความสัมพันธ์ทางธุรกิจดังกล่าวรวมถึงการทำรายการทางการค้าที่กระทำเป็นปกติเพื่อประกอบกิจการการเช่าหรือให้เช่าอสังหาริมทรัพย์รายการเกี่ยวกับสินทรัพย์หรือบริการหรือการให้หรือรับความช่วยเหลือทางการเงินที่มีมูลค่าตั้งแต่ร้อยละ
    3 ของสินทรัพย์ที่มีตัวตนสุทธิของบริษัทฯหรือตั้งแต่ 20
    ล้านบาทขึ้นไปแล้วแต่จำนวนใดจะต่ำกว่าตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนโดยให้นับรวมภาระหนี้ที่เกิดขึ้นในระหว่าง
    1 ปีก่อนวันที่มีความสัมพันธ์ทางธุรกิจกับบุคคลเดียวกันด้วย

5)  ไม่เป็นผู้สอบบัญชีของบริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้งกับบริษัทฯและไม่เป็นผู้ถือหุ้นที่มีนัย (ถือหุ้นเกินกว่าร้อยละ 10
    ของจำนวนหุ้นที่มีสิทธิออกเสียงทั้งหมดของบริษัทฯโดยนับรวมผู้ที่เกี่ยวข้องด้วย)
    ผู้มีอำนาจควบคุม หรือหุ้นส่วนของสำนักงานสอบบัญชีซึ่งมีผู้สอบบัญชีของ บริษัทใหญ่ บริษัทย่อย
    บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทฯ
    สังกัดอยู่ทั้งในปัจจุบันและก่อนได้รับการแต่งตั้งเป็นกรรมการอิสระไม่น้อยกว่า 2 ปี

6)  ไม่เป็นผู้ให้บริการทางวิชาชีพใดๆรวมถึงการให้บริการเป็นที่ปรึกษากฎหมาย
    ที่ปรึกษาทางการเงิน หรือผู้ประเมินราคาทรัพย์สิน ซึ่งได้รับค่าบริการเกินกว่า 2
    ล้านบาทต่อปีจากบริษัทใหญ่ บริษัทย่อย บริษัทร่วม
    ผู้ถือหุ้นรายใหญ่หรือผู้มีอำนาจควบคุมของบริษัทฯและไม่เป็นผู้ถือหุ้นที่มีนัยผู้มีอำนาจควบคุมหรือหุ้นส่วนของผู้ให้บริการทางวิชาชีพนั้นด้วยทั้งในปัจจุบันและก่อนได้รับการแต่งตั้งเป็นกรรมการอิสระไม่น้อยกว่า
    2 ปี

7)  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัทฯผู้ถือหุ้นรายใหญ่หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

8)  ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯหรือบริษัทย่อยหรือไม่เป็นหุ้นส่วนที่มีนัยในห้างหุ้นส่วนหรือเป็นกรรมการที่มีส่วนร่วมบริหารงานลูกจ้างพนักงานที่ปรึกษาที่ได้รับเงินเดือนประจำหรือถือหุ้นเกินร้อยละ
    1
    ของจำนวนหุ้นที่มีสิทธิออกเสียงทั้งหมดของบริษัทฯอื่นซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯหรือบริษัทย่อย

9)  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

ทั้งนี้ภายหลังได้รับการแต่งตั้งให้เป็นกรรมการอิสระของบริษัทฯแล้วกรรมการอิสระอาจได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัทฯ
บริษัทใหญ่ บริษัทย่อย บริษัทร่วม บริษัทย่อยลำดับเดียวกันผู้ถือหุ้นรายใหญ่
หรือผู้มีอำนาจควบคุมของบริษัทฯ โดยมีการตัดสินใจในรูปแบบขององค์คณะ (Collective
decision) ได้โดยไม่ถือว่ากรรมการอิสระนั้นเป็นกรรมการที่มีส่วนร่วมในการบริหารงาน

1.3 การจำกัดจำนวนบริษัทฯที่กรรมการแต่ละคนจะดำรงตำแหน่ง

คณะกรรมการบริษัทฯคำนึงถึงประสิทธิภาพในการปฏิบัติหน้าที่ในฐานะกรรมการบริษัทฯโดยกำหนดนโยบายและวิธีปฏิบัติในการไปดำรงตำแหน่งกรรมการในบริษัทฯจดทะเบียนอื่นไว้ได้ไม่เกิน
3
บริษัทฯเนื่องจากตำแหน่งของผู้บริหารระดับสูงมีความสำคัญต่อการบริหารกิจการซึ่งส่งผลกระทบต่อประสิทธิภาพในการปฏิบัติหน้าที่

1.4 การรวมหรือแยกตำแหน่ง

บริษัทฯกำหนดนโยบายให้มีการแยกตำแหน่งระหว่างประธานกรรมการและกรรมการผู้จัดการออกจากกันโดยประธานกรรมการมีบทบาทในการเป็นผู้นำของคณะกรรมการบริษัทฯในการกำหนดนโยบายร่วมกันของกรรมการทิศทางการดำเนินธุรกิจของบริษัทฯ
ตลอดจนสนับสนุนช่วยเหลือดูแลให้ฝ่ายบริหารสามารถบริหารงานให้เป็นไปตามนโยบายที่บริษัทฯได้กำหนดไว้ส่วนกรรมการผู้จัดการมีหน้าที่รับนโยบายจากคณะกรรมการบริษัทฯนำมาปฏิบัติให้สัมฤทธิผล

1.5 คุณสมบัติตำแหน่งประธานกรรมการ

บริษัทฯ กำหนดนโยบายให้ประธานกรรมการมีคุณสมบัติดังนี้

(1) เป็นผู้มีอาวุโส

(2) เป็นผู้มีความรู้ความเข้าใจในในอุตสาหกรรมของบริษัทฯ

(3) เป็นที่ยอมรับของกรรมการ

2. บทบาท หน้าที่ และความรับผิดชอบของคณะกรรมการบริษัท

2.1 ความเป็นอิสระจากฝ่ายจัดการ

คณะกรรมการบริษัทได้มีการแบ่งแยกบทบาทหน้าที่ ความรับผิดชอบระหว่างคณะกรรมการบริษัท
และฝ่ายจัดการออกจากกันอย่างชัดเจน เพื่อให้มีอิสระในการตัดสินใจ
และเป็นประโยชน์สูงสุดต่อบริษัทฯและผู้ถือหุ้น

2.2 ขอบเขตและอำนาจหน้าที่ของคณะกรรมการบริษัท มีดังนี้

1)  ดูแลและจัดการให้การดำเนินการของบริษัทฯเป็นไปตามกฎหมาย วัตถุประสงค์
    ข้อบังคับของบริษัทฯ และมติที่ประชุมผู้ถือหุ้นด้วยความซื่อสัตย์ สุจริต ระมัดระวัง
    รักษาผลประโยชน์สูงสุดของบริษัทฯบนหลักการกำกับดูแลกิจการที่ดี

2)  กำหนดนโยบายและทิศทางการดำเนินงานของบริษัทฯรวมถึง การระดมทุน การบริหารเงินทุน
    การบริหารความเสี่ยงของบริษัทฯ
    และกำกับดูแลและติดตามให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจให้แก่กิจการและความมั่งคั่งให้แก่ผู้ถือหุ้น

3)  พิจารณาอนุมัติหรือให้ความเห็นชอบต่อรายการที่มีสาระสำคัญ เช่น
    การอนุมัติใช้วงเงินสินเชื่อจากสถาบันการเงิน การกู้ยืม การค้ำประกัน โครงการลงทุนใหม่
    การได้มาและจำหน่ายไปซึ่งทรัพย์สิน
    รายการที่เกี่ยวโยงกันและรายการที่อาจมีความขัดแย้งทางผลประโยชน์ของบริษัทฯและบริษัทย่อยเป็นต้น
    โดยให้เป็นไปตามกฎระเบียบข้อบังคับของสำนักงานกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
    และตามกฎหมาย และข้อบังคับหรือระเบียบปฏิบัติของบริษัทฯ

4)  พิจารณาอนุมัติงบการเงินก่อนนำส่งตลาดหลักทรัพย์แห่งประเทศไทย

5)  จัดให้มีระบบบัญชี และการรายงานทางการเงินและการสอบบัญชีที่เชื่อถือได้

6)  จัดให้มีระบบการควบคุมภายใน ด้านการดำเนินงาน ด้านการรายงานทางการเงิน
    และระบบการบริหารความเสี่ยงที่เพียงพอและมีประสิทธิผล

7)  กำกับดูแลให้มีการรายงานข้อมูลทางการเงินและเปิดเผยข้อมูลที่สำคัญ อย่างครบถ้วน ถูกต้อง
    และเพียงพอ
    และจัดให้มีช่องทางการสื่อสารกับผู้ถือหุ้นแต่ละกลุ่มและผู้มีส่วนได้ส่วนเสียของบริษัทฯอย่างเหมาะสม

8)  พิจารณาแต่งตั้งคณะกรรมการชุดย่อยของบริษัทฯ ได้แก่ คณะกรรมการตรวจสอบ
    คณะกรรมการสรรหาและกำหนดค่าตอบแทน คณะอนุกรรมการจริยธรรม คณะกรรมการบริหาร
    ฝ่ายจัดการ และกำหนดแบ่งแยกบทบาทหน้าที่
    และความรับผิดชอบของคณะกรรมการชุดย่อยต่างๆ อย่างชัดเจน
    เพื่อช่วยในการกำกับดูแลกิจการให้บรรลุวัตถุประสงค์ที่ได้กำหนดไว้
    ทั้งนี้สมาชิกของคณะกรรมการชุดย่อยประกอบด้วยกรรมการอิสระเป็นส่วนใหญ่

9)  ประเมินผลการปฏิบัติตามนโยบายการกำกับดูแลกิจการที่ดีของบริษัทฯ
    และทบทวนนโยบายการกำกับดูแลกิจการที่ดี

10) จัดให้มีแผนงานการพัฒนากรรมการและผู้บริหาร และแผนงานการสืบทอดงาน (Succession
    Plan)

11) คณะกรรมการมีอำนาจกำหนดและแก้ไขเปลี่ยนแปลงชื่อกรรมการ
    ซึ่งมีอำนาจลงนามผูกพันบริษัทฯได้

12) คณะกรรมการมีอำนาจที่จะมอบหมายให้กรรมการคนหนึ่ง หรือหลายคน
    หรือบุคคลอื่นใดปฏิบัติการอย่างใดอย่างหนึ่งแทนคณะกรรมการได้
    โดยในการมอบอำนาจนั้นจะต้องอยู่ในภายใต้ขอบเขตแห่งอำนาจของคณะกรรมการ
    และกำหนดหน้าที่ความรับผิดชอบของผู้รับมอบอำนาจไว้อย่างชัดเจน

3. คณะกรรมการชุดย่อย

คณะกรรมการบริษัทได้พิจารณาแต่งตั้งคณะกรรมการชุดย่อยเพื่อช่วยศึกษากลั่นกรองโดยเฉพาะเรื่องที่ต้องอาศัยความเป็นกลางในการวินิจฉัยอีกทั้งได้กำหนดขอบเขตอำนาจหน้าที่และความรับผิดชอบของคณะอนุกรรมการในแต่ละชุดโดยกำหนดให้สมาชิกส่วนใหญ่ของคณะกรรมการชุดย่อยเป็นกรรมการอิสระและประธานคณะกรรมการชุดย่อยเป็นกรรมการอิสระอีกด้วย

ปัจจุบันบริษัท จีเอฟพีที จำกัด (มหาชน) ได้แต่งตั้งคณะกรรมการชุดย่อยจำนวน 3 ชุดคือ

1) คณะกรรมการตรวจสอบและบริหารความเสี่ยง

2) คณะกรรมการสรรหาพิจารณาค่าตอบแทนและกำกับดูแลกิจการ

3) คณะอนุกรรมการจริยธรรม

3.1 คณะกรรมการตรวจสอบและบริหารความเสี่ยง

  คณะกรรมการบริษัทได้พิจารณาแต่งตั้งคณะกรรมการตรวจสอบและบริหารความเสี่ยงโดยกำหนดวาระการดำรงตำแหน่งคราวละ
  3 ปี ซึ่งประกอบด้วยกรรมการอิสระจำนวน 3 ท่าน ในจำนวนดังกล่าว กรรมการอย่างน้อย 1
  ท่านต้องมีความรู้ด้านบัญชีและการเงิน
  โดยคณะกรรมการตรวจสอบต้องมีคุณสมบัติเกี่ยวกับความเป็นอิสระตามประกาศของตลาดหลักทรัพย์แห่งประเทศไทย
  เรื่องคุณสมบัติ ขอบเขตการดำเนินงาน ของคณะกรรมการตรวจสอบ
  เพื่อทำหน้าที่ตรวจสอบกำกับดูแลการดำเนินงานของบริษัทฯ ดูแลรายงานทางการเงิน
  ระบบควบคุมภายใน การคัดเลือกผู้สอบบัญชี การพิจารณาข้อขัดแย้งทางผลประโยชน์
  รวมถึงการกำหนดนโยบายและแนวทางการบริหารความเสี่ยง

  ในปี 2554 คณะกรรมการตรวจสอบและบริหารความเสี่ยงของบริษัท จีเอฟพีที จำกัด (มหาชน)
  มีรายชื่อและตำแหน่งดังต่อไปนี้

+-----------------------------+----------------------------------------+
| ชื่อ – ชื่อสกุล                  | ตำแหน่ง                                 |
+-----------------------------+----------------------------------------+
|   1. นพ.สาธิต กรเณศ          | ประธานกรรมการตรวจสอบและบริหารความเสี่ยง   |
+-----------------------------+----------------------------------------+
|   2. นายปารเมศ เหตระกูล      | กรรมการตรวจสอบและบริหารความเสี่ยง         |
+-----------------------------+----------------------------------------+
|   3. นายธนาธิป พิเชษฐวณิชย์โชค  | กรรมการตรวจสอบและบริหารความเสี่ยง         |
+-----------------------------+----------------------------------------+

  โดยมี นายฉัตรชัย รัตนาวะไล เป็นเลขานุการคณะกรรมการตรวจสอบและบริหารความเสี่ยง

  ขอบเขตและอำนาจหน้าที่ของคณะกรรมการตรวจสอบและบริหารความเสี่ยง

1)  สอบทานให้บริษัทฯ มีการรายงานทางการเงินที่ถูกต้อง ครบถ้วนเชื่อถือได้
    และให้มีการเปิดเผยข้อมูลอย่างเพียงพอ

2)  สอบทานให้บริษัทฯ มีระบบควบคุมภายใน (Internal Control)
    และระบบการตรวจสอบภายใน(Internal Audit) ที่เพียงพอเหมาะสม และมีประสิทธิภาพ
    และกำกับดูแลการปฏิบัติงานของหน่วยงานตรวจสอบภายในในระดับนโยบายและการปฏิบัติงานตรวจสอบภายใน
    โดยพิจารณาให้ความเห็นชอบ กฎบัตร ความเป็นอิสระรวมทั้งขอบเขตและแผนการตรวจสอบ
    ของหน่วยงานตรวจสอบภายใน

3)  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัทฯ

4)  พิจารณาคัดเลือกและเสนอแต่งตั้งบุคคลซึ่งมีความเป็นอิสระเพียงพอเพื่อทำหน้าที่เป็นผู้สอบบัญชีของบริษัทฯและพิจารณาเสนอค่าตอบแทนผู้สอบบัญชีของบริษัทฯ
    รวมทั้งเข้าประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วย อย่างน้อยปีละ 1
    ครั้ง

5)  พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ ให้มีความถูกต้อง
    ครบถ้วนและเป็นไปตามข้อกำหนดของตลาดหลักทรัพย์ฯเพื่อให้มั่นใจว่า
    รายการดังกล่าวสมเหตุผลและเป็นประโยชน์สูงสุดต่อบริษัทฯ

6)  ทบทวนและแก้ไขกฎบัตรคณะกรรมการตรวจสอบเพื่อให้ทันสมัยและเหมาะสมกับสภาพแวดล้อมขององค์กรและนำเสนอคณะกรรมการบริษัทฯพิจารณาอนุมัติ

7)  จัดทำรายงานของคณะกรรมการตรวจสอบในรายงานประจำปีของบริษัทฯ
    และให้ความเห็นในหัวข้อต่าง เช่น

  - ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัทฯ

  - ความเห็นเกี่ยวกับความเพียงพอของระบบควบคุมภายในของบริษัทฯ

  - ความเห็นเกี่ยวกับความเหมาะสมของผู้สอบบัญชี

  - ความเห็นเกี่ยวกับรายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

8)  กำหนดนโยบาย และแนวทางบริหารความเสี่ยงของบริษัทฯ
    เพื่อเสนอต่อคณะกรรมการบริษัทเพื่อพิจารณาการบริหารความเสี่ยงที่มีผลกระทบต่อการดำเนินงานประเภทต่างๆ
    ที่สำคัญ เช่น ความเสี่ยงด้านราคาสินค้า ความเสี่ยงจากตลาด
    ความเสี่ยงจากอัตราแลกเงินความเสี่ยงด้านสภาพคล่อง และความเสี่ยงด้านปฏิบัติการ เป็นต้น

9)  ควบคุมติดตามดูแล ตรวจสอบ และประเมินผลการบริหารความเสี่ยง
    ตามนโยบายบริหารความเสี่ยงที่กำหนด
    และทบทวนความเพียงพอของนโยบายและระบบบริหารความเสี่ยงโดยรวม

10) ปฏิบัติการอื่นใดตามที่คณะกรรมการบริษัทมอบหมายให้เป็นคราวๆ ไป

  3.2 คณะกรรมการสรรหา พิจารณาค่าตอบแทน และกำกับดูแลกิจการ

  คณะกรรมการบริษัทฯได้พิจารณาแต่งตั้งคณะกรรมการสรรหาพิจารณาค่าตอบแทนและกำกับดูแลกิจการโดยกำหนดวาระการดำรงตำแหน่ง
  คราวละ 3 ปีประกอบด้วยกรรมการจำนวน 5 ท่าน
  โดยมีวัตถุประสงค์เพื่อการพิจารณาคัดเลือกบุคคลที่สมควรได้รับการเสนอชื่อ
  เพื่อรับเลือกตั้งเป็นกรรมการและผู้บริหารระดับสูง เมื่อมีตำแหน่งว่าง
  รวมทั้งพิจารณาค่าตอบแทนโดยมีการกำหนดวิธีการสรรหาและวิธีการกำหนดค่าตอบแทนอย่างมีหลักเกณฑ์และโปร่งใส
  เพื่อเสนอต่อที่ประชุมคณะกรรมการบริษัทหรือที่ประชุมผู้ถือหุ้นแล้วแต่กรณี เพื่อพิจารณาเรื่องนั้นๆ
  ต่อไป

  ในปี 2554 คณะกรรมการสรรหาพิจารณาค่าตอบแทนและกำกับดูแลกิจการของบริษัท จีเอฟพีที
  จำกัด (มหาชน) มีรายชื่อและตำแหน่งดังต่อไปนี้

+-------------------------+--------------------------------------------+
| ชื่อ – ชื่อสกุล              | ตำแหน่ง                                     |
+-------------------------+--------------------------------------------+
|   1. นพ.สาธิต กรเณศ      | ประธา                                      |
|                         | นกรรมการสรรหาพิจารณาค่าตอบแทนและกำกับดูแลกิจการ |
+-------------------------+--------------------------------------------+
|   2. นายปารเมศ เหตระกูล  |                                            |
|                         |  กรรมการสรรหาพิจารณาค่าตอบแทนและกำกับดูแลกิจการ |
+-------------------------+--------------------------------------------+
|   3. นายธนาธิป           |                                            |
|   พิเชษฐวณิชย์โชค          |  กรรมการสรรหาพิจารณาค่าตอบแทนและกำกับดูแลกิจการ |
+-------------------------+--------------------------------------------+
|   4. นพ.อนันต์ ศิริมงคลเกษม |                                            |
|                         |  กรรมการสรรหาพิจารณาค่าตอบแทนและกำกับดูแลกิจการ |
+-------------------------+--------------------------------------------+
|   5. นายสุจิน ศิริมงคลเกษม  |                                            |
|                         |  กรรมการสรรหาพิจารณาค่าตอบแทนและกำกับดูแลกิจการ |
+-------------------------+--------------------------------------------+

  โดยมี นายฉัตรชัย รัตนาวะไล
  เป็นเลขานุการคณะกรรมการสรรหาพิจารณาค่าตอบแทนและกำกับดูแลกิจการ

  ขอบเขตและอำนาจหน้าที่ของคณะกรรมการสรรหา พิจารณาค่าตอบแทน และกำกับดูแลกิจการ

1)  พิจารณากำหนดคุณสมบัติของกรรมการ หลักเกณฑ์ และขั้นตอนในการสรรหาบุคคลที่เหมาะสม
    เพื่อเสนอชื่อกรรมการบริษัทฯ กรรมการของคณะกรรมการชุดย่อยต่างๆ
    โดยพิจารณาความเหมาะสมของจำนวนโครงสร้าง ขนาด และองค์ประกอบของคณะกรรมการ
    เพื่อเสนอต่อคณะกรรมการบริษัทฯและหรือเสนอขออนุมัติต่อที่ประชุมผู้ถือหุ้นแล้วแต่กรณี

2)  พิจารณาสรรหา คัดเลือกและเสนอบุคคลที่เหมาะสมให้ดำรงตำแหน่ง กรรมการบริษัท
    ที่หมดวาระและหรือมีตำแหน่งว่างลง

3)  กำหนดหลักเกณฑ์และประเมินผลการปฏิบัติงานของคณะกรรมการบริษัท เป็นประจำทุกปี
    เพื่อรายงานต่อคณะกรรมการบริษัท

4)  กำหนดหลักเกณฑ์และนโยบายการจ่ายค่าตอบแทนของคณะกรรมการบริษัทและคณะกรรมการชุดย่อย
    และผู้บริหาร ให้สอดคล้องเหมาะสมกับความรับผิดชอบ เปรียบเทียบได้
    และเป็นไปตามนโยบายที่คณะกรรมการกำหนด
    เพื่อเสนอต่อคณะกรรมการบริษัทและหรือเสนอขออนุมัติต่อที่ประชุมผู้ถือหุ้นแล้วแต่กรณี

5)  พิจารณาเสนอหลักเกณฑ์ในการสืบทอดตำแหน่งผู้บริหาร ให้คณะกรรมการบริษัทพิจารณา

6)  ปฏิบัติการอื่นใดที่เกี่ยวกับการสรรหาและพิจารณาค่าตอบแทนตามที่คณะกรรมการบริษัทมอบหมาย

7)  กำหนดนโยบายด้านการกำกับดูแลกิจการที่ดีของบริษัทเพื่อเสนอต่อคณะกรรมการบริษัทพิจารณาให้ความเห็นชอบ

8)  ติดตามให้มีการปฏิบัติตามนโยบายการกำกับดูแลกิจการรวมถึงทบทวนและปรับปรุงนโยบายให้มีความเหมาะสมอย่างสม่ำเสมอ

9)  จัดให้มีการประเมินผลการปฏิบัติงานประจำปีของคณะกรรมการบริษัท
    และประธานเจ้าหน้าที่บริหาร

10) ปฏิบัติการอื่นใดตามที่คณะกรรมการบริษัทมอบหมายให้เป็นคราวๆ ไป

  3.3 คณะอนุกรรมการจริยธรรม

  คณะกรรมการเป็นผู้แต่งตั้งคณะอนุกรรมการจริยธรรม (Code of Conduct Committee)
  ประกอบด้วยกรรมการอย่างน้อย 3 คน และตัวแทนจากพนักงานจำนวน 2 คน
  เป็นคณะอนุกรรมการ
  คณะกรรมการจะแต่งตั้งคณะอนุกรรมการคนหนึ่งเป็นประธานคณะอนุกรรมการจริยธรรม
  และให้ประธานคณะอนุกรรมการแต่งตั้งเลขานุการคณะอนุกรรมการ
  โดยมีวาระการดำรงตำแหน่งคราวละหนึ่งปี

  ในปี 2554 คณะอนุกรรมการจริยธรรม ของบริษัท จีเอฟพีที จำกัด (มหาชน)
  มีรายชื่อและตำแหน่งดังต่อไปนี้

+---------------+--------------+---------------------------------------+
| ชื่อ – ชื่อสกุล    |              | ตำแหน่ง                                |
+===============+==============+=======================================+
| 1. นพ.สาธิต    |   กรเณศ      | ประธานคณะอนุกรรมการจริยธรรม             |
+---------------+--------------+---------------------------------------+
| 2. นพ.อนันต์    |   ศิริมงคลเกษม | อนุกรรมการจริยธรรม                      |
+---------------+--------------+---------------------------------------+
| 3. นายสุจิน     |   ศิริมงคลเกษม | อนุกรรมการจริยธรรม                      |
+---------------+--------------+---------------------------------------+
| 4. นายฐิติ      |   วรรณเชษฐ์   | อนุกรรมการจริยธรรม                      |
+---------------+--------------+---------------------------------------+
| 5. นายอาณัติ    |   พึ่งแก้ว      | อนุกรรมการจริยธรรม                      |
+---------------+--------------+---------------------------------------+

  โดยมี นายอาณัติ พึ่งแก้ว เป็นเลขานุการคณะอนุกรรมการจริยธรรม

  ขอบเขตและอำนาจหน้าที่ของคณะอนุกรรมการจริยธรรม

1)  กำหนดนโยบายและทิศทางการดำเนินงานด้านจริยธรรมทางธุรกิจรวมทั้งจรรยาบรรณธุรกิจ
    และนำเสนอต่อคณะกรรมการเพี่อพิจารณาอนุมัติให้มีการปฏิบัติในทุกระดับต่อไป

2)  กำกับดูแลให้การดำเนินกิจการของบริษัทฯ และการปฏิบัติงานของคณะกรรมการ
    คณะอนุกรรมการ ผู้บริหาร ฝ่ายจัดการ และบุคลากรของบริษัทฯ
    ให้ปฏิบัติงานโดยสอดคล้องกับข้อ 1)

3)  ทบทวนนโยบาย ปรับปรุง แก้ไขคู่มือจริยธรรมธุรกิจ
    ตลอดจนข้อพึงปฏิบัติหรือแนวปฏิบัติของบริษัทฯ ให้สอดคล้องกับแนวทางปฏิบัติของสากล
    และข้อเสนอแนะของสถาบันต่างๆ และนำเสนอต่อคณะกรรมการเพื่อพิจารณาอนุมัติต่อไป

4)  ติดตามความเคลื่อนไหว แนวโน้ม และเปรียบเทียบการปฏิบัติด้านจริยธรรมธุรกิจของบริษัทฯ
    กับแนวปฏิบัติชั้นนำ

5)  ดูแลและส่งเสริมให้มีการดำเนินการในการปฏิบัติตามข้อ 1)
    ให้มีผลอย่างต่อเนื่องและเหมาะสมกับธุรกิจของบริษัทฯ

6)  ให้คำแนะนำแก่บริษัทฯ คณะกรรมการ ผู้บริหาร ฝายจัดการ
    และพนักงานในเรื่องที่เกี่ยวกับจริยธรรมธุรกิจ

7)  รายงานเกี่ยวกับจริยธรรมธุรกิจของบริษัทฯ ต่อคณะกรรมการเพื่อทราบเป็นประจำ
    เพื่อให้คณะกรรมการพิจารณาในกรณีที่มีเรื่องสำคัญซึ่งกระทบต่อบริษัทฯ อย่างมีนัยสำคัญ
    รวมทั้งให้ความเห็นในแนวปฏิบัติและข้อเสนอแนะเพื่อปรับปรุงแก้ไขตามความเหมาะสม

4. การปฏิบัติหน้าที่ของคณะกรรมการ

4.1 การเข้าร่วมประชุม

บริษัทฯ จัดให้มีการประชุมคณะกรรมการบริษัทเป็นประจำทุกเดือน
และกำหนดให้เป็นวันพฤหัสบดีสุดท้ายของทุกเดือน
โดยได้แจ้งให้คณะกรรมการได้ทราบล่วงหน้าไว้แล้ว อย่างไรก็ตาม การกำหนดวัน เวลาประชุม
อาจมีการเปลี่ยนแปลงตามความเหมาะสม
ขึ้นอยู่กับความสำคัญของวาระการประชุมที่จะต้องนำเข้าพิจารณา

ในปี 2554 ที่ผ่านมา กรรมการได้เข้าร่วมประชุมคณะกรรมการบริษัท
และมีการเข้าร่วมประชุมคณะกรรมการชุดย่อย โดยมีรายละเอียดดังนี้

+------------------+---------------+--------+--------+--------+-------+
|                  |               | การ    |        |        |       |
|                  |               | ประชุมปี |        |        |       |
|                  |               | 2554   |        |        |       |
+------------------+---------------+--------+--------+--------+-------+
| รายชื่อกรรมการ     | ตำแหน่ง        | คณ     | คณะ    | คณ     | ประชุม |
|                  |               | ะกรรมก | กรรมกา | ะกรรมก | ผู้ถือหุ้น |
|                  |               | ารบริษัท | รตรวจส | ารสรรห |       |
|                  |               |        | อบและบ | าพิจารณ |       |
|                  |               |        | ริหารคว | าค่าตอบ |       |
|                  |               |        | ามเสี่ยง | แทนและ |       |
|                  |               |        |        | กำกับดูแ |       |
|                  |               |        |        | ลกิจการ |       |
+------------------+---------------+--------+--------+--------+-------+
|                  |               | รวม 9  | รวม 4  | รวม 1  | รวม 1 |
|                  |               | ครั้ง/ปี  | ครั้ง/ปี  | ครั้ง/ปี  | ครั้ง/ปี |
+------------------+---------------+--------+--------+--------+-------+
| 1.นายประสิทธิ์      | ประธ          | 9(9)   | -      | -      | 1(1)  |
| ศิริมงคลเกษม       | านกรรมการบริษัท |        |        |        |       |
+------------------+---------------+--------+--------+--------+-------+
| 2.นายวิรัช         | รองประธ       | 9(9)   | -      | -      | 1(1)  |
| ศิริมงคลเกษม       | านกรรมการบริษัท |        |        |        |       |
|                  |               |        |        |        |       |
|                  | และ           |        |        |        |       |
|                  | กรรมการผู้จัดการ |        |        |        |       |
+------------------+---------------+--------+--------+--------+-------+
| 3.นพ.อนันต์        | ประธา         | 9(9)   | -      | 1(1)   | 1(1)  |
| ศิริมงคลเกษม       | นกรรมการบริหาร |        |        |        |       |
|                  |               |        |        |        |       |
|                  | และรอง        |        |        |        |       |
|                  | กรรมการผู้จัดการ |        |        |        |       |
+------------------+---------------+--------+--------+--------+-------+
| 4.นพ.สาธิต กรเณศ  | ประธานก       | 9(9)   | 4(4)   | 1(1)   | 1(1)  |
|                  | รรมการตรวจสอบ |        |        |        |       |
|                  |               |        |        |        |       |
|                  | แ             |        |        |        |       |
|                  | ละกรรมการอิสระ |        |        |        |       |
+------------------+---------------+--------+--------+--------+-------+
| 5.นายปารเมศ      | ก             | 9(9)   | 4(4)   | 1(1)   | 1(1)  |
| เหตระกูล          | รรมการตรวจสอบ |        |        |        |       |
|                  |               |        |        |        |       |
|                  | แ             |        |        |        |       |
|                  | ละกรรมการอิสระ |        |        |        |       |
+------------------+---------------+--------+--------+--------+-------+
| 6.นายธนาธิป       | ก             | 9(9)   | 4(4)   | 1(1)   | 1(1)  |
| พิเชษฐวณิชย์โชค     | รรมการตรวจสอบ |        |        |        |       |
|                  |               |        |        |        |       |
|                  | แ             |        |        |        |       |
|                  | ละกรรมการอิสระ |        |        |        |       |
+------------------+---------------+--------+--------+--------+-------+
| 7.นางสมสิริ        | กรรมการบริหาร  | 9(9)   | -      | -      | 1(1)  |
| อิงโพธิ์ชัย          |               |        |        |        |       |
+------------------+---------------+--------+--------+--------+-------+
| 8.น.ส.วรรณี       | กรรมการบริษัท   | 9(9)   | -      | -      | 1(1)  |
| ศิริมงคลเกษม       |               |        |        |        |       |
+------------------+---------------+--------+--------+--------+-------+
| 9.นายสุจิน         | กรรมการบริษัท   | 8(9)   | -      | 1(1)   | 1(1)  |
| ศิริมงคลเกษม       |               |        |        |        |       |
+------------------+---------------+--------+--------+--------+-------+

4.2 การพิจารณากำหนดวาระการประชุม

ประธานกรรมการและกรรมการผู้จัดการหารือร่วมกันในการพิจารณาเลือกเรื่องเข้าวาระการประชุมคณะกรรมการบริษัทและเป็นผู้กำหนดวาระการประชุมซึ่งได้จัดพิมพ์เป็นเอกสารเพื่อให้กรรมการได้พิจารณาเป็นการล่วงหน้าและมีเวลาศึกษาข้อมูลก่อนเข้าประชุม

4.3 เอกสารการประชุม

คณะกรรมการบริษัท
ได้มอบหมายให้ฝ่ายเลขานุการบริษัทเป็นผู้จัดเตรียมวาระการประชุมตลอดจนเอกสารและข้อมูลที่จำเป็นต่อการตัดสินใจในแต่ละวาระเพื่อให้คณะกรรมการพิจารณาเป็นการล่วงหน้าและมีเวลาเพียงพอในการศึกษาข้อมูลอย่างน้อย
7 วัน ก่อนการประชุม

4.4 การดำเนินการประชุม

ประธานกรรมการเป็นผู้จัดสรรเวลาอย่างเพียงพอในการพิจารณาในแต่ละวาระของการดำเนินการประชุม

4.5 การเชิญฝ่ายจัดการเข้าร่วมประชุม

คณะกรรมการบริษัท
ส่งเสริมให้มีการเชิญฝ่ายจัดการระดับสูงเข้าร่วมประชุมคณะกรรมการเพื่อให้รายละเอียดเพิ่มเติมในฐานะที่เกี่ยวข้องกับปัญหาโดยตรงอีกทั้งเปิดโอกาสให้ฝ่ายจัดการได้รู้จักกับคณะกรรมการบริษัท

4.6 การเข้าถึงสารสนเทศ

คณะกรรมการบริษัท สามารถเข้าถึงสารสนเทศที่จำเป็นเพิ่มเติมได้จากกรรมการผู้จัดการ
เลขานุการบริษัท ผู้บริหารอื่นๆ ที่ได้รับมอบหมายไว้

4.7 การประชุมของกรรมการที่ไม่เป็นผู้บริหาร

คณะกรรมการบริษัท
สนับสนุนให้กรรมการที่ไม่ได้เป็นผู้บริหารได้มีโอกาสประชุมกันเองตามความเหมาะสม
โดยไม่มีกรรมการที่เป็นผู้บริหารหรือฝ่ายบริหารเข้าร่วมการประชุม
เพื่อเปิดโอกาสให้อภิปรายปัญหาต่าง ๆ ทั้งที่เกี่ยวกับธุรกิจของบริษัทฯ
เรื่องที่อยู่ในความสนใจซึ่งได้มีการปฏิบัติแล้วในส่วนของกรรมการที่ไม่ได้เป็นผู้บริหารแต่เป็นกรรมการตรวจสอบและเป็นกรรมการอิสระซึ่งได้จัดให้มีการประชุมเป็นประจำอยู่แล้วไม่น้อยกว่าปีละ
4 ครั้ง

4.8 เลขานุการบริษัท

คณะกรรมการบริษัท
ได้มีการแต่งตั้งเลขานุการบริษัทซึ่งทำหน้าที่ให้คำแนะนำด้านกฎระเบียบต่างๆที่คณะกรรมการจะต้องทราบและปฏิบัติตลอดจนดูแลกิจกรรมของคณะกรรมการรวมทั้งประสานงานให้มีการปฏิบัติตามมติคณะกรรมการบริษัท
ปัจจุบันคณะกรรมการบริษัทได้แต่งตั้งให้ น.ส.จุฑามาส อิงโพธิ์ชัย เป็นเลขานุการบริษัท

5. การประเมินผลงานของคณะกรรมการ

คณะกรรมการบริษัทได้จัดให้มีการประเมินผลการปฏิบัติงานของคณะกรรมการบริษัททั้งคณะเป็นประจำทุกปีโดยวิธีอภิปรายกันเองของคณะกรรมการทั้งคณะเพื่อเพิ่มประสิทธิผลในการทำงานของคณะกรรมการ

เมื่อวันที่ 20 มกราคม 2554
คณะกรรมการได้จัดให้มีการประเมินผลการปฎิบัติงานของคณะกรรมการบริษัททั้งคณะประจำปี 2553
โดยอ้างอิงจากแบบประเมินของตลาดหลักทรัพย์แห่งประเทศไทยซึ่งผลการประเมินอยู่ในระดับที่ดี

นอกจากนี้ คณะกรรมการบริษัทยังจัดให้มีการประเมินผลการปฏิบัติงานของประธานเจ้าหน้าที่บริหาร
และประเมินผลการปฏิบัติงานของกรรมการผู้จัดการ เป็นประจำทุกปี

6. ค่าตอบแทนผู้บริหาร

คณะกรรมการบริษัทได้กำหนดค่าตอบแทนกรรมการบริษัทโดยผ่านความเห็นชอบจากคณะกรรมการสรรหาและพิจารณาค่าตอบแทนโดยอ้างอิงกับบริษัทในกลุ่มอุตสาหกรรมเดียวกัน

ในปี 2554 บริษัท จีเอฟพีที จำกัด (มหาชน) ได้มีการจ่ายค่าตอบแทนดังต่อไปนี้

6.1 ค่าตอบแทนที่เป็นตัวเงิน

6.1.1 ค่าตอบแทนในฐานะกรรมการ

  ณ วันที่ 31 ธันวาคม 2554 ค่าตอบแทนกรรมการรวม 9 รายเท่ากับ 4,225,000
  บาทโดยเป็นค่าตอบแทนในรูปของค่าตอบแทนรายเดือนและโบนัสโดยมีรายละเอียดดังนี้

  ---- ------------------- --------------------------------------- ----------------
       ชื่อ – ชื่อสกุล          ตำแหน่ง                                  ค่าตอบแทนต่อปี

  1.   นายประสิทธิ์           ประธานกรรมการบริษัท                       520,000 บาท
       ศิริมงคลเกษม                                                  

  2.   นายวิรัช ศิริมงคลเกษม   รองประธานกรรมการบริษัทและกรรมการผู้จัดการ    455,000 บาท

  3.   นพ.อนันต์ ศิริมงคลเกษม  ประธานกรรมการบริหารและรองกรรมการผู้จัดการ   455,000 บาท

  4.   นพ.สาธิต กรเณศ       ประธานกรรมการตรวจสอบและกรรมการอิสระ      520,000 บาท

  5.   นายปารเมศ เหตระกูล   กรรมการตรวจสอบและกรรมการอิสระ            455,000 บาท

  6.   นายธนาธิป            กรรมการตรวจสอบและกรรมการอิสระ            455,000 บาท
       พิเชษฐวณิชย์โชค                                                

  7.   นางสมสิริ อิงโพธิ์ชัย     กรรมการบริหาร                            455,000 บาท

  8.   น.ส.วรรณี ศิริมงคลเกษม กรรมการบริษัท                             455,000 บาท

  9.   นายสุจิน ศิริมงคลเกษม   กรรมการบริษัท                             455,000 บาท
  ---- ------------------- --------------------------------------- ----------------

6.1.2 ค่าตอบแทนในฐานะผู้บริหาร

  ณ วันที่ 31 ธันวาคม 2554 ค่าตอบแทนผู้บริหารบริษัทจำนวน 10 ราย สำหรับปี 2554
  ประกอบด้วย เงินเดือน โบนัส และผลตอบแทนอื่น รวมเป็นเงินทั้งสิ้น 30,429,713 บาท

6.2 ค่าตอบแทนอื่น

  -ไม่มี-

7. การพัฒนากรรมการและผู้บริหาร

7.1 ความรู้ความเข้าใจในการปฏิบัติหน้าที่

  คณะกรรมการบริษัทได้มอบหมายให้เลขานุการบริษัทเป็นผู้แนะนำกรรมการใหม่ให้ทราบถึงภาระหน้าที่และความรับผิดชอบของกรรมการนอกจากนี้ยังให้ฝ่ายจัดการเป็นผู้ให้คำแนะนำเกี่ยวกับลักษณะธุรกิจและแนวทางการดำเนินธุรกิจของบริษัทฯ

7.2 แผนการสืบทอดตำแหน่งและการพัฒนาผู้บริหาร

  คณะกรรมการบริษัทได้กำหนดให้ฝ่ายบริหารเป็นผู้รับผิดชอบในการวางแผนการพัฒนาและสืบทอดงานตำแหน่งเพื่อเตรียมความพร้อมเพื่อให้การดำเนินธุรกิจเป็นไปอย่างต่อเนื่อง
  ในกรณีที่ผู้บริหารระดับสูงไม่สามารถปฏิบัติหน้าที่ได้

  1. ประธานเจ้าหน้าที่บริหาร
  มีหน้าที่รายงานให้คณะกรรมการบริษัททราบเป็นประจำถึงแผนสืบทอดตำแหน่ง
  เพื่อให้มั่นใจได้ว่าบริษัทฯ
  มีระบบการคัดสรรบุคลากรที่จะเข้ามารับผิดชอบในตำแหน่งงานบริหารที่สำคัญทุกระดับอย่างเหมาะสม

  2.
  คณะกรรมการบริษัทสนับสนุนให้มีโครงการสำหรับพัฒนาผู้บริหารเป็นประจำทุกปีโดยส่งเสริมและอำนวยความสะดวก
  ให้มีการฝึกอบรมและให้ความรู้แก่กรรมการ กรรมการตรวจสอบ ผู้บริหาร เลขานุการบริษัท
  ตลอดจน ผู้บริหารระดับสูงอื่นๆ ในเรื่อง หลักการกำกับดูแลกิจการของบริษัทฯ
  เพื่อเสริมสร้างประสิทธิภาพในการดำเนินงานและพัฒนาการปฏิบัติงานอย่างต่อเนื่อง

หมวดที่ 6 นโยบายและแนวปฏิบัติอื่น ๆ

1. นโยบายธุรกิจ

บริษัทฯกำหนดนโยบายการดำเนินธุรกิจในการเป็นผู้นำของอุตสาหกรรมการผลิตและแปรรูปสินค้าปศุสัตว์
และเกษตรอย่างครบวงจร
เน้นความปลอดภัยทางด้านอาหารตลอดจนความสามารถในการตรวจสอบย้อนกลับ
อีกทั้งรับผิดชอบต่อสิ่งแวดล้อมและสังคม
ดังนั้นคณะกรรมการบริษัทได้มอบหมายให้ฝ่ายบริหารกำหนดเป้าหมายกลยุทธ์ แผนงาน
และงบประมาณให้สอดคล้องกับนโยบายที่กำหนด

2. นโยบายการกำกับดูแลกิจการ

บริษัท จีเอฟพีที จำกัด (มหาชน) ได้ตระหนักถึงความสำคัญของการกำกับดูแลกิจการที่ดีมาโดยตลอด
จึงได้จัดทำคู่มือหลักการกำกับดูแลกิจการที่ดีของบริษัทไว้เป็นลายลักษณ์อักษรและกำหนดให้มีการประชุมอย่างน้อยปีละ
1 ครั้ง เพื่อทบทวนนโยบายและดูแลให้มีการปฏิบัติตามนโยบายดังกล่าว

(โปรดพิจารณารายละเอียดเพิ่มเติมในคู่มือการกำกับดูแลกิจการ)

3. ระบบควบคุมและตรวจสอบภายใน

คณะกรรมการบริษัทจัดให้มีและรักษาไว้ซึ่งระบบควบคุมภายใน
เพื่อปกป้องเงินลงทุนของผู้ถือหุ้นและทรัพย์สินของบริษัทฯ
โดยกำหนดให้คณะกรรมการตรวจสอบทำหน้าที่สอบทานความมีประสิทธิภาพของระบบควบคุมภายใน
การสอบทานต้องครอบคลุมในทุกเรื่อง รวมทั้งการควบคุมทางการเงิน การดำเนินงาน
การกำกับดูแล การปฏิบัติงาน และการบริหารความเสี่ยง
โดยมีหน่วยงานตรวจสอบภายในทำหน้าที่ในการดูแลและควบคุมระบบการตรวจสอบภายในของบริษัทฯ
ภายใต้การกำกับดูแลของคณะกรรมการตรวจสอบ

คณะกรรมการบริษัทกำหนดให้จัดตั้งหน่วยงานตรวจสอบภายใน โดยเป็นหน่วยงานหนึ่งในบริษัทฯ
และรายงานตรงต่อคณะกรรมการตรวจสอบและผู้บริหารระดับสูง
มีหน้าที่ในการให้คำปรึกษาตรวจสอบประเมินระบบการควบคุมภายใน ระบบบริหารความเสี่ยง
และระบบการกำกับดูแลกิจการ โดยฝ่ายตรวจสอบภายในและผู้สอบบัญชีของบริษัทฯ
ประชุมร่วมกับคณะกรรมการตรวจสอบอย่างน้อยปีละ 4 ครั้ง
เพื่อรายงานผลการตรวจสอบระบบควบคุมภายใน
ตลอดจนงบการเงินที่ผ่านการสอบทานจากผู้สอบบัญชี
นอกจากนี้คณะกรรมการตรวจสอบจะสรุปผลการตรวจสอบและรายงานให้คณะกรรมการบริษัททราบต่อไป

(โปรดพิจารณารายละเอียดเพิ่มเติมในเรื่อง
การควบคุมภายในและการบริหารความเสี่ยงและการตรวจสอบภายใน)

4. ระบบบริหารความเสี่ยง

บริษัทฯกำหนดนโยบายการบริหารความเสี่ยงในด้านต่างๆ
ที่มีผลกระทบต่อบริษัททั้งปัจจัยภายในและภายนอก
ให้มีความเสี่ยงที่เหลืออยู่ในระดับที่เหมาะสมและยอมรับได้ของธุรกิจ
ซึ่งคณะกรรมการบริหารและตัวแทนของทุกฝ่ายในบริษัทดำเนินการประเมินและสอบทาน
ผลการประเมินความเสี่ยงจากหน่วยงานต่างๆ
รวมทั้งทบทวนและเสนอนโยบายที่เกี่ยวข้องกับการบริหารความเสี่ยงอย่างน้อยปีละครั้ง

ทั้งนี้ การบริหารความเสี่ยงเป็นส่วนหนึ่งของการจัดทำ Business Plan ประจำปี
เพื่อให้การกำหนดแนวทางการจัดการความเสี่ยงนั้นสอดคล้องกับวัตถุประสงค์ เป้าหมาย
และแผนกลยุทธ์ต่างๆ ของบริษัท ทั้งนี้ผู้บริหารและพนักงานทุกคนในบริษัทเป็นเจ้าของความเสี่ยง
และมีหน้าที่ในการประเมินความเสี่ยงของแต่ละหน่วยงานและกระบวนการทำงานประเมินประสิทธิภาพของมาตรการควบคุมที่มีอยู่
นำเสนอแผนและวิธีการในการลดความเสี่ยงและรายงานให้ผู้บริหาร คณะกรรมการตรวจสอบ
และคณะกรรมการบริษัท

(โปรดพิจารณารายละเอียดเพิ่มเติมในเรื่อง
การควบคุมภายในและการบริหารความเสี่ยงและการตรวจสอบภายใน)

5. จริยธรรมธุรกิจ

คณะกรรมการบริษัทได้กำหนดเป้าหมายและวิธีการ เพื่อให้เกิดประโยชน์สูงสุดแก่ผู้ถือหุ้น
รวมทั้งได้กำหนดข้อพึงปฏิบัติไว้ในคู่มือจริยธรรมธุรกิจ เพื่อให้เกิดความชัดเจนแก่กรรมการ ผู้บริหาร
และพนักงานของบริษัทฯ ที่จะได้รับทราบถึงมาตรฐานการปฏิบัติงานที่บริษัทคาดหวัง
และยึดถือเป็นแนวทางในการปฏิบัติงาน นับตั้งแต่การปฏิบัติต่อพนักงาน ผู้ถือหุ้น ลูกค้า คู่ค้า
คู่แข่งขันทางการค้า และต่อสังคมโดยรวม

บริษัทฯ มีหลักการในการดำเนินธุรกิจอย่างซื่อสัตย์ สุจริต มีคุณธรรม และจริยธรรม
ตลอดจนปฏิบัติตามกฎหมาย กฎระเบียบ และข้อบังคับที่เกี่ยวข้อง
โดยยึดหลักการปฏิบัติอย่างเสมอภาคเท่าเทียมกัน

5.1 ความรับผิดชอบต่อผู้มีส่วนได้เสีย

5.1.1 ความรับผิดชอบต่อผู้ถือหุ้น

  บริษัทฯ มุ่งมั่นเป็นตัวแทนที่ดีของผู้ถือหุ้นในการดำเนินธุรกิจเพื่อสร้างความพึงพอใจสูงสุดให้ผู้ถือหุ้น
  โดยคำนึงถึงการเจริญเติบโตของมูลค่าบริษัทฯ ในระยะยาวด้วยผลตอบแทนที่ดีและต่อเนื่อง
  รวมทั้งการดำเนินการเปิดเผยข้อมูลอย่างโปร่งใส และเชื่อถือได้ต่อผู้ถือหุ้น

5.1.2 ความรับผิดชอบต่อลูกค้า

  บริษัทฯ
  มีความมุ่งมั่นในการสร้างความพึงพอใจและความมั่นใจให้กับลูกค้าที่จะได้รับผลิตภัณฑ์และบริการที่ดีมีคุณภาพในระดับราคาที่เหมาะสม
  รวมทั้งรักษาสัมพันธภาพที่ดี จึงได้กำหนดแนวทางปฏิบัติไว้ดังต่อไปนี้

  -
  ผลิตสินค้าและบริการที่มีคุณภาพโดยมุ่งมั่นที่จะยกระดับมาตรฐานให้สูงขึ้นอย่างต่อเนื่องและจริงจังเปิดเผยข่าวสารข้อมูลเกี่ยวกับสินค้าและบริการอย่างครบถ้วน
  ถูกต้องและไม่บิดเบือนข้อเท็จจริง

  - กรรมการ ผู้บริหาร และพนักงานทุกระดับจะไม่เปิดเผยข้อมูลของลูกค้า
  โดยไม่ได้รับอนุญาตจากลูกค้าหรือผู้มีอำนาจของบริษัทฯก่อน
  เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องตามบทบังคับของกฏหมาย

5.1.3 ความรับผิดชอบต่อคู่ค้าและเจ้าหนี้

  การดำเนินธุรกิจกับคู่ค้าใด ๆ ต้องไม่นำมาซึ่งความเสื่อมเสียต่อชื่อเสียงของบริษัทฯ
  หรือขัดต่อกฏหมายใดๆ
  มีการคำนึงถึงความเสมอภาคในการดำเนินธุรกิจและผลประโยชน์ร่วมกันกับคู่ค้า
  การคัดเลือกคู่ค้าต้องทำอย่างยุติธรรม ทั้งนี้ บริษัทฯ
  ถือว่าคู่ค้าเป็นปัจจัยสำคัญในการร่วมสร้างมูลค่าให้กับลูกค้า บริษัทฯ
  ยึดมั่นในสัญญาและถือปฏิบัติตามเงื่อนไขที่มีต่อเจ้าหนี้เป็นสำคัญ ในการชำระคืนเงินต้น ดอกเบี้ย
  และการดูแลหลักประกันต่างๆ

5.1.4 ความรับผิดชอบต่อพนักงาน

  พนักงานเป็นทรัพยากรอันมีค่าสูงสุดและเป็นปัจจัยสำคัญสู่ความสำเร็จของบริษัทฯ
  ดังนั้นบริษัทฯจึงได้มุ่งพัฒนาเสริมสร้างวัฒนธรรมและบรรยากาศการทำงานที่ดี
  รวมทั้งส่งเสริมการทำงานเป็นทีม
  ปฏิบัติต่อพนักงานด้วยความสุภาพและให้ความเคารพต่อความเป็นปัจเจกชน การว่าจ้าง
  แต่งตั้งและโยกย้ายพนักงาน
  จะพิจารณาบนพื้นฐานของคุณธรรมและการใช้ทรัพยากรบุคคลให้เกิดประโยชน์สูงสุดแก่บริษัทฯ

  บริษัทฯ
  มีความรับผิดชอบในการดูแลรักษาสภาพแวดล้อมการทำงานให้มีความปลอดภัยต่อชีวิตและทรัพย์สินของพนักงานอยู่เสมอ
  และยึดมั่นปฏิบัติตามกฏหมายว่าด้วยแรงงานอย่างเคร่งครัด
  อีกทั้งเคารพในความเป็นส่วนตัวของพนักงาน ไม่นำข้อมูลส่วนตัว เช่น เงินเดือน
  ประวัติการรักษาพยาบาล ครอบครัว ไปเปิดเผยให้กับบุคคลภายนอกหรือผู้ที่ไม่เกี่ยวข้อง
  เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องตามบทบังคับกฏหมาย

5.1.5 การแข่งขันทางการค้ากับคู่แข่งขัน

  บริษัทฯ มีนโยบายสนับสนุนและส่งเสริมการแข่งขันทางการค้าอย่างเสรีและเป็นธรรม
  รวมถึงไม่มีนโยบายในการแข่งขันทางการค้าโดยใช้วิธีการใด ๆ
  ให้ได้มาซึ่งข้อมูลของคู่แข่งขันอย่างผิดกฏหมายและขัดต่อจริยธรรม

5.1.6 ความรับผิดชอบต่อสังคมและสิ่งแวดล้อม

  บริษัทฯ ในฐานะเป็นบริษัทไทย
  ตระหนักและมีจิตสำนึกในบุญคุณของประเทศและเป็นส่วนหนึ่งของสังคม
  ซึ่งต้องรับผิดชอบช่วยเหลือสังคม สนับสนุนกิจกรรมของท้องถิ่นที่บริษัทฯมีการดำเนินธุรกิจ
  และมีนโยบายผลิตสินค้าและให้บริการใดๆ
  ที่เป็นมิตรต่อสิ่งแวดล้อมและปฏิบัติตามกฏหมายสิ่งแวดล้อม
  รวมถึงส่งเสริมกิจกรรมการดูแลรักษาธรรมชาติและอนุรักษ์พลังงาน
  และมีนโยบายที่จะส่งเสริมการใช้ผลิตภัณฑ์ที่เป็นมิตรกับสิ่งแวดล้อม

(โปรดพิจารณารายละเอียดเพิ่มเติมใน คู่มือจริยธรรมธุรกิจ)

6. ความขัดแย้งของผลประโยชน์

บริษัทฯ ดำเนินธุรกิจซึ่งอาจเกิดสถานการณ์ที่มีผลประโยชน์ส่วนตนของกรรมการ ผู้บริหาร
และพนักงานทุกระดับอาจขัดแย้งกับผลประโยชน์ของบริษัทฯ
ความขัดแย้งทางผลประโยชน์นั้นอาจเกิดขึ้นได้หลายรูปแบบ ดังนั้น เพื่อผลประโยชน์สูงสุดของบริษัทฯ
โดยปราศจากผลประโยชน์ส่วนตนเข้ามาเกี่ยวข้อง บริษัทฯ จึงได้กำหนดแนวทางที่ทุกคนพึงถือปฏิบัติ
ดังนี้

1.  การรับเงินหรือประโยชน์ตอบแทน

  กรรมการ ผู้บริหาร และพนักงาน ต้องไม่รับเงินหรือประโยชน์ตอบแทนใด ๆ
  เป็นการส่วนตัวจากลูกค้า คู่ค้า ของบริษัทฯ
  หรือจากบุคคลใดอันเนื่องจากการทำงานในนามบริษัทฯ

2.  การประกอบธุรกิจอื่นนอกบริษัทฯ และบริษัทย่อย

  การทำธุรกิจส่วนตัวใด ๆ ของกรรมการ ผู้บริหาร และพนักงาน
  ต้องไม่กระทบต่อการปฏิบัติหน้าที่และเวลาทำงานของบริษัทฯ
  และห้ามประกอบธุรกิจหรือมีส่วนร่วมในธุรกิจใดอันเป็นการแข่งขันกับธุรกิจของบริษัทฯ
  และบริษัทย่อย ไม่ว่ากรรมการ ผู้บริหาร
  หรือพนักงานดังกล่าวจะได้รับประโยชน์โดยตรงหรือโดยทางอ้อมก็ตาม

3.  การทำธุรกิจใด ๆ กับบริษัทฯ และบริษัทย่อย

  การทำธุรกิจใด ๆ กับบริษัทฯ และบริษัทย่อย ทั้งในนามส่วนตัว ครอบครัว
  หรือในนามนิติบุคคลใดๆ ที่กรรมการ ผู้บริหาร และพนักงาน นั้นมีส่วนได้ส่วนเสีย
  จะต้องเปิดเผยส่วนได้ส่วนเสียต่อบริษัทฯ ก่อนเข้าทำรายการ อีกทั้งห้ามกรรมการ ผู้บริหาร
  และพนักงาน ที่มีส่วนได้เสียเป็นผู้อนุมัติในการตกลงเข้าทำรายการหรือกระทำการใด ๆ
  ในนามบริษัทฯ ผู้ทำรายการในนามบริษัทฯ
  มีหน้าที่ตรวจสอบความสัมพันธ์ของคู่ค้าว่าเกี่ยวข้องกับกรรมการ ผู้บริหาร และพนักงานหรือไม่
  ก่อนทำรายการเพื่อป้องกันความขัดแย้งทางผลประโยชน์ใดๆ ที่อาจเกิดขึ้น ทั้งนี้
  นิยามของความสัมพันธ์ให้เป็นไปตามหลักเกณฑ์เรื่อง
  การเปิดเผยข้อมูลและการปฏิบัติของบริษัทจดทะเบียนในรายการที่เกี่ยวโยงกัน
  ภายใต้ประกาศของตลาดหลักทรัพย์แห่งประเทศไทย

6.4 การดำรงตำแหน่งกรรมการบริษัทภายนอกบริษัทฯ

  ในกรณีที่กรรมการ ผู้บริหาร พนักงาน
  ไปมีส่วนร่วมโดยเป็นผู้ถือหุ้นหรือมีอำนาจจัดการในกิจการที่แข่งขันกับธุรกิจของบริษัทฯ
  อันก่อให้เกิดความขัดแย้งทางผลประโยชน์จะต้องแจ้งให้คณะกรรมการบริษัทฯ
  ทราบเป็นลายลักษณ์อักษร ยกเว้นการดำรงตำแหน่งกรรมการในองค์กรการกุศลที่ไม่แสวงหากำไร
  ทั้งนี้ การดำรงตำแหน่งดังกล่าวจะต้องไม่ขัดต่อ บทบัญญัติของกฏหมาย
  หรือข้อบังคับที่เกี่ยวข้องกับการดำเนินธุรกิจของบริษัทฯ และต้องไม่ใช้ตำแหน่งงานในบริษัทฯ
  ไปใช้อ้างอิงเพื่อส่งเสริมธุรกิจภายนอก

7. การเสนอเงิน สิ่งจูงใจหรือรางวัล

  บริษัทฯ ไม่มีนโยบายเสนอเงิน สิ่งจูงใจของกำนัล สิทธิประโยชน์พิเศษ ในรูปแบบใดๆ แก่ลูกค้า
  คู่ค้าของบริษัทฯ หน่วยงานภายนอกหรือบุคคลใดๆ เพื่อให้ได้มาซึ่งธุรกิจ
  ยกเว้นการให้การเลี้ยงรับรองทางธุรกิจตามประเพณีนิยม ส่วนลดการค้า
  และโครงการส่งเสริมการขายของบริษัทฯ

8. การปกป้อง ดูแลรักษาทรัพย์สินของบริษัทฯ

  กรรมการ ผู้บริหาร และพนักงานทุกระดับมีหน้าที่และความรับผิดชอบในการดูแลรักษา
  การใช้ทรัพย์สินของกลุ่มบริษัทฯ เพื่อประโยชน์สูงสุดของบริษัทฯ
  โดยไม่นำไปใช้เพื่อประโยชน์ของตนเอง หรือผู้อื่น

  บริษัทฯ มีนโยบายจัดทำเอกสารทางธุรกิจ บันทึกข้อมูลทางการเงินและบัญชี
  และจัดทำรายงานทางเงินด้วยความสุจริต ทันเวลา
  ถูกต้องครบถ้วนตามกฏหมายที่เกี่ยวข้องและเป็นไปตามมาตรฐานบัญชีที่รับรองโดยทั่วไป

  กรรมการ ผู้บริหาร
  พนักงานทุกคนต้องควบคุมข้อมูลความลับอย่างเหมาะสมและต้องไม่สื่อสารข้อมูลอันมีสาระสำคัญและยังมิได้เปิดเผยสู่สาธารณชน
  ซึ่งได้รับรู้มาจากหน้าที่งาน ไปยังหน่วยงานอื่น ๆ และบุคคลภายนอกที่ไม่สมควรต้องรับรู้ข้อมูลนั้น
  และมีหน้าที่ต้องใช้ความพยายามอย่างดีที่สุด เพื่อป้องกันไว้ซึ่งข้อมูลที่เป็นความลับดังกล่าว ทั้งนี้
  รวมไปถึงการจัดเก็บเอกสารข้อมูลที่เป็นความลับ

9. การใช้ข้อมูลภายในและการซื้อขายหลักทรัพย์ของบริษัทฯ

  กรรมการ ผู้บริหาร และพนักงานทุกระดับต้องไม่ใช้ข้อมูลภายใน ของบริษัทฯ
  ที่มีสาระสำคัญและยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น

  กรรมการ ผู้บริหาร และพนักงานของบริษัทฯ
  มีสิทธิเสรีภาพในการลงทุนซื้อขายหลักทรัพย์ของกลุ่มบริษัท
  แต่เพื่อป้องกันมิให้เกิดความขัดแย้งทางผลประโยชน์ กรรมการ ผู้บริหาร และพนักงาน
  ควรหลีกเลี่ยงหรืองดการซื้อขายหลักทรัพย์ของกลุ่มบริษัท ในช่วงระยะเวลา 1 เดือน
  ก่อนการเปิดเผยงบการเงินให้แก่สาธารณชน

10. การให้ข้อมูลข่าวสาร หรือให้สัมภาษณ์ต่อสื่อมวลชนหรือต่อสาธารณชน

  บริษัทฯ กำหนดให้มีหน่วยงานนักลงทุนสัมพันธ์ (Investor Relations) เพื่อเป็นตัวแทนบริษัทฯ
  ในการสื่อสารประชาสัมพันธ์ ข้อมูลข่าวสารที่เป็นประโยชน์ให้ผู้ถือหุ้น ผู้ลงทุน
  นักวิเคราะห์หลักทรัพย์ และผู้ที่เกี่ยวข้องได้รับทราบข้อมูลของบริษัทฯ ซึ่งการให้ข้อมูลใดๆ
  เกี่ยวกับบริษัทฯ ต้องอยู่บนพื้นฐานข้อมูลที่เป็นจริง ถูกต้อง และปฏิบัติด้วยความระมัดระวัง
  ผู้ที่ไม่มีหน้าที่เกี่ยวข้องหรือได้รับมอบหมาย
  ไม่สามารถให้ข้อมูลข่าวสารหรือให้สัมภาษณ์ต่อสื่อมวลชนหรือต่อสาธารณชนใด ๆ
  เกี่ยวกับหรือพาดพิงบริษัทฯ ไม่ว่าในด้านใด อันอาจส่งผลกระทบต่อชื่อเสียง
  และการดำเนินธุรกิจของบริษัทฯ

11. รายการระหว่างกัน

  ในกรณีที่มีการทำรายการระหว่างกัน บริษัทฯ
  จะปฏิบัติตามหลักเกณฑ์และขั้นตอนในการพิจารณาอนุมัติ โดยคำนึงถึงประโยชน์สูงสุดของบริษัทฯ
  เป็นสำคัญ โดยถือเสมือนหนึ่งเป็นรายการที่กระทำกับบุคคลภายนอก

12. การปฏิบัติตามกฏหมาย ระเบียบ และข้อบังคับ

  กรรมการ ผู้บริหาร และพนักงานต้องปฏิบัติตนให้อยู่ในกรอบของกฏหมาย ระเบียบ ข้อบังคับ
  และต้องไม่มีส่วนรู้เห็น ช่วยเหลือหรือกระทำการใด ๆ อันเป็นการละเมิด ฝ่าผืนกฏหมาย
  ระเบียบข้อบังคับ

13. การจัดการและการรักษาจริยธรรมธุรกิจ

1.  กรรมการ ผู้บริหาร และพนักงานทุกคนต้องรับทราบทำความเข้าใจ
    และปฏิบัติจริยธรรมธุรกิจอย่างเคร่งครัด หากพบว่ามีการฝ่าฝืนหรือกระทำการใดๆ
    ที่ขัดต่อจริยธรรมธุรกิจบริษัทฯ จะพิจารณาและดำเนินการตามความเหมาะสม
    และในกรณีที่การกระทำดังกล่าวขัดต่อระเบียบ และข้อบังคับการทำงานด้วยแล้ว
    บริษัทฯจะพิจารณาลงโทษตามลักษณะแห่งความผิดตามควรแก่กรณี

2.  กรรมการ ผู้บริหาร และพนักงานทุกคนมีหน้าที่ลงนามรับทราบจริยธรรมธุรกิจนี้
    เมื่อเข้าเป็นพนักงานและเมื่อมีการเปลี่ยนแปลง

3.  ผู้บริหารและผู้บังคับบัญชา ต้องเป็นแบบอย่างที่ดีในการปฏิบัติตามจริยธรรมธุรกิจ
    และมีหน้าที่ในการสอดส่องดูแลและส่งเสริมผู้ใต้บังคับบัญชาปฏิบัติตามจริยธรรมธุรกิจที่กำหนด

4.  คณะอนุกรรมการจริยธรรมธุรกิจที่ได้รับการแต่งตั้งจากคณะกรรมการบริษัท มีหน้าที่ทบทวน
    แก้ไข ปรับปรุง คู่มือจริยธรรมธุรกิจให้สอดคล้องกับการดำเนินธุรกิจของบริษัทฯ
    ตลอดจนกฎหมายและกฎระเบียบที่เกี่ยวข้อง
    คณะอนุกรรมการจริยธรรมจะต้องจัดให้มีการประชุมอย่างน้อยปีละ 1 ครั้ง
    และรายงานสรุปผลการประชุมให้คณะกรรมการบริษัทได้รับทราบ

5.  บริษัทฯ กำหนดให้มีคณะอนุกรรมการจริยธรรมธุรกิจ ซึ่งมีหน้าที่และความรับผิดชอบดังนี้

-   ดูแลปรับปรุงจริยธรรมธุรกิจให้มีความเหมาะสมและทันสมัย โดยได้รับอนุมัติจากคณะกรรมการ

-   รับเรื่องร้องเรียนการกระทำที่อาจจะฝ่าฝืนจริยธรรมธุรกิจ
    รวมทั้งดำเนินการสอบสวนข้อเท็จจริง

-   ตอบชี้แจงข้อซักถามและตีความในกรณีที่มีข้อสงสัย

-   จัดทำรายงานให้ คณะกรรมการบริหารทราบเป็นประจำทุกปี

-   ดูแลการสร้างจิตสำนึกและการอบรมพนักงานให้มีความรู้ความเข้าใจจริยธรรมธุรกิจและเสริมสร้างให้พนักงานทุกคนยึดถือและปฏิบัติ

14. การรายงานการไม่ปฏิบัติตามจริยธรรมธุรกิจ

กรรมการ ผู้บริหาร และพนักงาน มีหน้าที่ต้องรายงานการปฏิบัติที่อาจขัดต่อจริยธรรมธุรกิจ
ในกรณีที่พบเห็นหรือถูกกดดัน/บังคับให้กระทำใดๆ
ที่เป็นการขัดต่อจริยธรรมธุรกิจให้รายงานต่อผู้บังคับบัญชา หรือผู้บริหารระดับสูง
หรือคณะอนุกรรมการจริยธรรมธุรกิจ แล้วแต่กรณี

บริษัทฯ มีนโยบายที่จะรักษาข้อมูลความลับและคุ้มครองผู้ที่รายงานเป็นอย่างดี
และผู้รายงานไม่ต้องรับโทษใดๆ หากกระทำเจตนาดี

(โปรดพิจารณารายละเอียดเพิ่มเติมใน คู่มือจริยธรรมธุรกิจ)

5. บุคลากร

ณ วันที่ 31 ธันวาคม 2554 บริษัทฯ มีจำนวนพนักงานทั้งหมด 3,837 คน โดยจ่ายค่าตอบแทนในปี
2554 เป็นเงินรวม 709.76 ล้านบาท ซึ่งประกอบด้วยเงินเดือน ค่าแรง โบนัส
และผลประโยชน์ตอบแทนอื่นๆ ทั้งนี้ จำนวนพนักงานของบริษัทฯ แบ่งตามสายงานหลักได้ดังนี้

  ------------------------------------------------ ----------------------
  สายงานหลัก                                        จำนวนคน

  1. สายงานบริหาร                                   216

  2. สายงานการเงิน                                  21

  3. สายงานการตลาด                                 39

  4. สายงานจัดซื้อไก่เนื้อ                               3

  5. สายงานนักลงทุนสัมพันธ์                             3

  6. สายงานการผลิต                                  3,555

  รวม                                              3,837
  ------------------------------------------------ ----------------------

นโยบายในการพัฒนาพนักงาน

บริษัทมีการฝึกอบรมพนักงานก่อนปฏิบัติงานจริง ซึ่งแบ่งพนักงานออกเป็น 3 ระดับดังนี้

(1) ระดับพนักงานใช้แรงงาน

  บริษัทได้จัดทำการฝึกอบรมพนักงานก่อนปฏิบัติงานจริง เช่น
  การอบรมด้านความปลอดภัยในการทำงาน
  อบรมความรู้เบื้องต้นเกี่ยวกับนโยบายคุณภาพตามมาตรฐาน ISO 9002 และอื่นๆ

(2) ระดับพนักงานหัวหน้างาน

  บริษัทได้จัดทำการฝึกอบรมพนักงานก่อนปฏิบัติงานจริง เช่น
  การอบรมด้านความปลอดภัยในการทำงาน
  อบรมความรู้เบื้องต้นเกี่ยวกับนโยบายคุณภาพตามมาตรฐาน ISO 9002
  และมีการอบรมการเป็นผู้บังคับบัญชาที่ดี และอื่นๆ เป็นต้น

(3) ระดับผู้บริหาร

  ระดับผู้บริหารมีการจัดอบรมความรู้เบื้องต้น เกี่ยวกับนโยบายคุณภาพตามมาตรฐาน ISO 9002
  ระบบพัฒนาคุณภาพ GUIDE 25และ HACCP และอื่นๆ เป็นต้น